text:
FrÝggjadagin 23. novembur vˇru ˙rslitini av ßrligu landsseyasřningini kunngj°rd ß B˙naarstovuni Ý Kollafiri. Her vˇru virisl°nir lŠtnar til vakrastu veragjˇlingarnar, veturgomlu verarnar og eldru verarnar.
┴ hv°rjum heysti eru seyasřningar ˙ti um landi, har sřnarar d°ma seyin og velja teir vakrastu seyirnar, sum sÝani vera sřnair av ˙tvaldum sřnsmonnum frß B˙naarstovuni. Teir ferast um landi og sřna hesar seyir. Somuleiis taka teir myndir og videofilm av seyunum, og aftanß savnast teir ß B˙naarstovuni at avgera, hv°rjir seyir eru ßvikavist nr. 1, 2 og 3 Ý hv°rjum av bˇlkunum: Veragjˇlingar, veturgamlir verar og eldri verar.
Avgerin
┌rslitini blivu almannakunngj°rd frÝggjakv°ldi 23. november 2012 ß einum tiltaki ß B˙naarstovuni, har eini 70 ßhugai vˇru komin saman. Har vˇru fyrst tveir fyrilestrar. Jˇgvan Nordendahl greiddi frß um seyaskinn, og hvat dentur skal leggjast Ý samband vi aling. Hann segi, at besti avrokningarprÝsurin er fyri morrey og grß skinn, og hann mŠlti monnum til at hava hetta Ý huga, tß teir velja veragjˇlingar.
Lars Mohr Nielsen greiddi frß, hvat djˇralŠknar halda dentur skal leggjast ß, tß teir sřna. Ta, sum hann segi, samsvarar vŠl vi reglugerina, sum sřnararnir hava at halda seg til.
Aftanß vÝsti Ari Jˇhannesson film av °llum seyinum, sum var vi til landsseyasřningina.
┌rslitini
SÝani vˇru ˙rslitini kunngj°rd og virisl°nirnar handaar. ┌rslitini vˇru hesi:
Veragjˇlingar:
1. Virisl°n Sigtˇr LŘtzen, Syradalshagi ľ Sunnari partur, Syradalur ß Streymoynni
2. Virisl°n Absalon Hansen, Toftahagi ľ Heimistovupartur, HˇsvÝk
3. Virisl°n ěssur Andreassen, Presthagin ľ Fremra gonga, KvÝvÝk
Veturgamlir verar:
1. Virisl°n Erik Heinesen, Niristova, Leynar
2. Virisl°n Thorvald LŘtzen, Syradalshagi ľ Sunnari partur, Syradalur ß Streymoynni
3. Virisl°n Ketty Ý Brekkunum, Inni Ý Veggi, HˇsvÝk
Eldri verar
1. Virisl°n Jˇgvan Christiansen, Skßlafjall Mijan, Skßla
2. Virisl°n S˙sanna Ý B˙ini, Norari Spakiseyur, Velbasta
Landssřnararnir
Teir, sum sřnau til landsseyasřningina vˇru: Poul Samuelsen ˙r VÝk, J˙st Rubeksen ˙r Havn, Gutti Guttesen ˙r B°, Ari Jˇhannesson ˙r KvÝvÝk var skrivari, Absalon Hansen ˙r Havn tˇk myndir og videofilmar, og Hans Martin Andreassen ˙r KvÝvÝk var samskipari.
Samsending vi Sumba
Myndirnar og filmarnir blivu vÝst ß stˇrskÝggja Ý fyrilestrarh°llini ß B˙naarstovuni. Skipa var soleiis fyri, at alt bleiv eisini vÝst beinleiis ß stˇrskÝggja Ý sk˙lanum Ý Sumba, har nˇgv ßhuga vˇru m°tt.
Hesir ßttu vakrastu veragjˇlingar:
Nr. 1 Sigtˇr LŘtzen, Syradalshagi, Sunnari partur, Syradalur
Nr. 2 Absalon Hansen, Toftahagi, HˇsvÝk
Nr. 3 ěssur Andreasen, Presthagi - Fremra gonga, KvÝvÝk
Hesir h°vdu vakrastu veturgomlu verarnar:
Nr. 1 Erik Heinesen, Niristova, Leynar
Nr. 2 Thorvald LŘtzen, Syradalshagi - Sunnari partur, Syradalur ß Streymoynni
Nr. 3 Ketty Ý Brekkunum (Dßnjal Jßkup Ý Brekkunum) Inni Ý Veggi, HˇsvÝk
Hesir h°vdu vakrastu eldri verar:
Nr. 1 Jˇgvan Christiansen, Skßlafjall Mijan, Skßla
Nr. 2 S˙sanna Ý B˙ini, Norari Spakiseyur, Velbasta
Anna Rubeksen, forkvinna Ý Bˇndafelag F°roya, handai steypini til vinnararnar
Kelda: B˙naarstovan (www.bst.fo)
Mynd av verinum hevur Henry Jarnskor tiki og lati heimabeitinum.


c: text/html

text:
Orð og lag: Kári P.
hvølvda øskan rópar og sigur tær at
tú nú hevur livað ein fullan dag aftrat
plátan sum enn melur og tú legði á í gjár
skal hon mala allan morgun og túsund ókomin ár
savnar saman stubbar av minnum frá ígjár
skeitir eftir songini hvør var tað sum har lá
her situr særdur kappi og sleikir síni sár
honum vantar bert ein morgun og túsund ókomin ár
í høvdi tínum livir tað sum tá ið tað var nú
samvitska tín rópar tað var tú ja tað var tú
hvat kann bjarga tær frá Belsebubb eitt lættkeypt bønartár
kann tað bjarga tær í morgun inn í túsund ókomin ár
á gólvi føtur fjakka inn millum spýggjuskvett
brátt so dagurin sá fyrst sigarett
tey fáu fet á nátthúsið kennast tung og svár
og long sum allur morgunin og túsund ókomin ár
heilin spyr ein spurning tú svarar bæði og
skalt tú fara tær í skápið har er ein hálv pernod
tú hómar støðan hevjast móti hæddum frá ígjár
brátt hvørvur hesin morgun inn í túsund ókomin ár

robotstxt: allowed

filter: keep


text:
Í summar hevði manningin umborð á Orminum langa tveir bátar at velja ímillum, og báðir møguleikarnir vóru brúktir. Annað 10-mannafarið smíðaði Sámal Hansen felagnum í 2008, men á várí í 2016 var báturin skiftir um við Norðing, áður tann Eysturoyingur, sum Sámal Hansen smíðaði í 1998. Í 2016 hendi tað, at Ormurin vann tveir teir seinastu FM-róðrarnar og gjørdist nummar tvey í FM-kappingini. Eystoyingur vann FM-heitið við 44 stigum, Ormurin 38 stig og Havnarbáturin 37.
Manningin umborð á Orminum langa herjaði á venjingina í vár í sama báti, men teir fingu tað ikki rættiliga at rigga. Klaksvíkingur var torførur at basa hjá hinum bátunum, men so fyri fjarðastevnu, sum er fimti FM-róðurin, settu teir umborð á Orminum langa “gamla” Eysturoying/Norðing í neystið og drógu Ormin langa frá 2008 úr neystinum. Og tá bar til.
Báturin vann tryggjan róður á fjarðastevnu og vann eisini á vestanstevnu. Ormurin langi var eisini favorittur at vinna á ólavsøku, men Klaksvingur vildu nakað annað og vann. Í FM-kapppingini fekk Klaksvíngur 46, Ormurin 42 og Drekin reyði 38.
Nú fer so Sámal Hansen at smíða Róðrarfelagnum Knørri nýtt 10-mannafar. Báturin kostar 97.500 krónur at smíða, og tá hann er klárur at flota, kostar hann millum 130 – og 140.000 krónur. Eg spurdi næstformannin í felagnum, hvør skal rógva við Orminum langa róðrarárið 2018, men hetta kunni hann einki siga um enn.
Felagið fær eisini nýtt 5-mannafar, og tað skal Terji Reinert Jacobsen á Kjalnesi smíða. Felagið eigur 5-mannaførini Pil og Jallin, men tað er ein bátur ov lítið, nú so nógvar manningar skulu rógva við 5-mannafari. Tað hendir nakað í bláa felagnum á Müllers brúgv. (Vagnur)


text:
Týtt: Anja Hansen
Lag: Gary S. Paxton
Tað lív, sum Harrin gav mær,
kann ei mær takast frá.
Tað lív, sum Harrin gav mær,
kann ei mær takast frá.
Hans kærleiki og gleði
býr í míni sál hvønn dag.
Tí tað lív, sum Harrin gav mær
kann ei mær takast frá.
Tað var ein tíð, tá eg longdist eftir gleði.
Tí gleði, sum nú býr í mær.
Spurningar um alt undir himli;
men ei nakað svar var at fá.
Men so hendi tað,
sum tá broytti alt lív mítt,
eg søkti Gud og Hann var nær.
Tað lív, sum Harrin gav mær,
kann e i mær takast frá.
Mítt lívsins innihald er vorðið ríkt,
nú tað liggur í Hansara hond.
So gott tað er, nú Jesus meg leiðir,
vit lova og prísa Hansar navn.
Hann er vegurin, sannleikin og lívið.
Í honum havi eg alt.
Tað lív, sum Harrin gav mær,
kann ei mær takast frá.


text:
Orð og lag: Aage Samuelsen
Týtt: Kajfinn Hammer
1. Tá hesin heimsins Fúrsti á meg her álop ger
og teskar mær í hjarta: Tín trúgv ei heim teg ber!
Tá taki eg Guðs Orð fram og sigi: Gamli tú,
mín Guð ei talar soleiðis, – tað stendur skrivað jú!
2. So kemur hann og sigur: Man frelstur vera tú?
Tú ert so ófullkomin, ein hyklari ert tú!
Tá svari eg: Í Kristusi jú fjalt mítt lív er nú,
mín rættvísi Hann vorðin er, – tað stendur skrivað jú!
3. Tá fyri Orðsins svørði umsíðir víkir hann,
við kunnskapstræsins fruktum hann so seg royna man!
Hann sigur: Man Guð hava sagt? Hvar er tín trúgv so prúð?
Tó onga leið enn kemur hann, – tað stendur skrivað jú!
4. Her illir andar stundum meg tøla, tað er satt,
og frá mær vilja ræna mín frið, mín arvarætt!
Tá sigur Andin lívgandi: Guðs Orð tær sigur ber,
lít ei á tínar kenslur meir, men tað sum skrivað er!
5. So latum okkum, systkin, við Andans svørð í hond,
í trúgv hin ónda teppa og bróta veikleiks ond.
Ei við hitt ónda trætast, minst til, í kríggj ert tú,
møt hvørjum sniðálopi við: Tað stendur skrivað jú!
6. Og tá á einum sinni vit síggja skulu Hann,
vár sigursrómur ljóðar til Hann, oss lívið vann.
Vit aldri høvdu sigrað, um ei vit høvdu trúð,
at frelsan øll er grundað á: Tað stendur skrivað jú!


text:
- Tíðindi, mentan og ítróttur
- Trúgvandi fingu ein boomerang í høvdið
Tak niður
Seinasti partur av Gud signi Føroyar verður í kvøld, og hesa ferð varpar sendingin ljós á gudloysi og gudstrúgv eitt nú í mun til lógirnar í landinum.
Tummas Jacobsen, samkomuleiðari í hvítusunnusamkomuni Filadelfia í Havn, heldur, at trúgvandi fingu ein boomerang í høvdið. Hann sipar til politisku orrustuna um grein 266b í revsilógini, sum var í hæddini frá 2005 til 2008.
Kjakið snúði seg um, hvørt orðingin ”kynslig orientering” skal hava innivist í hesi lógargreinini, sum ásetur nøkur mørk fyri, hvat ein kann siga alment um minnilutar.
Seinasti partur av Gud signi Føroyar verður í kvøld klokkan 19.20. Sí brot úr sendingini omanfyri.
Tú kanst eisini síggja sendingina her á heimasíðuni, tú finnur hana her.
Sí eisini


text:
Tíðindainnsløg um skúlan
- Næmingar á skúlanum ment eina app sum kann spara streym í húsarhaldinum. Hoyr næmingarnar greiða frá appini her.
- Umboð fyri serbreytini á Kambsdali, tekniska Skúlan í Klaksvík, og frá Glasi Smiðjugerði eru í útvarpsstovuni og greiða frá skúlatilboðunum til fólk við serligum tørvi. Tey luttakandi eru: Naina Jacobsen, Maiken Skarðenni og Annika M. Mellemgaard. Hoyr innslagið her.
- Ein av næmingum skúlans, Poula Eyðbjørnsdóttir, var við í morgunsendingini útvarpinum har hon læs upp tvær stuttsøgur, sum hon skrivaði til kappingina 650 orð. Hoyr innslagið her.
- Tíðindainnslag í Degi og Viku í samband við at sálarfrøðingur var settur í starv á miðnámi á Kambsdali. Síggj innslagið her.
- Tíðindainnslag í Degi og Viku í samband við at serbreytin byrjaði á Kambsdali. Síggj innslagið her.
- Tíðindainnslag á R7 við Páll Isholm, rektara, í samband við kunningartiltak á Kambsdali. Hoyr innslagið her.
- Grønlendskur flokkur vitjan í Føroyum, tað eru lærarar og næmingar á Miðnámi á Kambsdali sum hava verið vertir. Samstarvið er fingið í lag umvegis NordPlus Junior skipanina. Hoyr innslagið her.
- Rektarin á Miðnámi á Kambsdali, Páll Isholm, var gestur í útvarpssendingini Nón. Páll er nýliga kosin til ársins almenna leiðara og í hesum sambandi vitjaði hann sendingina Nón har hann millum annað hugleiddi um góða leiðslu. Hoyr innslagið her
- Við Tórði á túri vitjar á Miðnámi á Kambsdali. Hoyr sendingina her


text:
Útgivið tann: 31.12.2013
Bending av fólkanøvnum (Jógvan í Lon Jacobsen)
Skrivað hevur: Jógvan Andersen
Tey, sum eru um okkara minstu, børnini, hava sjálvandi stóra ávirkan á málburðin hjá børnunum: vøggustovur, barnagarðar, kommunalar og privatar dagrøktarmammur, skúlar, frítíðarskúlar, foreldur o.o. Hesi fólk hava tí alstóra ábyrgd fyri málburðinum hjá børnum. Fari at loyva mær at heita á allar pedagogar, lærarar, foreldur o.o. um at vanda sær um málið, tá ið tey tosa við børnini, og t.d. benda fólkanøvn rætt. Eitt nú at siga: hevur tú sæð Svein (ikki Sveinur), hevur tú spælt við Maluna (ikki Malan), rópa á Sigmund (ikki Sigmundur), far eftir Vagni (ikki Vagnur). Harafturímóti eitur tað: rópa á Øssur (ikki Øss), hevur tú sæð Jaspur og Pætur (ikki Jasp og Pæt).


text:
Orð: Mary S.B. Dana Shindler
Lag: Oscar Ahnfelt, Edmund S. Lorenz
Týtt: Victor Danielsen
1. Gestur eri eg, á ferð eg eri,
bert eitt kvøld, ja, bert eitt kvøld eg eri her;
áh, ei mær steðga, tí eg vil fylgja
Guds fólki her; um enn brýtur bylgja!
Gestur eri eg, á ferð eg eri,
bert eitt kvøld, ja, bert eitt kvøld eg eri her.
2. Ferðarmáltíð við skund eg njóti
eins og Ísrael, tí burt eg fara skal;
eg standi loystur úr trælabondum
við ferðarstavi í mínum hondum;
ferðarmáltíð við skund eg njóti
eins og Ísrael, tí burt eg fara skal.
3. Lambsins blóð er á durum mínum,
hann meg keypti, hann meg vann, eg eri hans;
hitt gamla súrdeiggj eg leski ikki,
avstað eg fari, ei aftur hyggi;
Lambsins blóð er á durum mínum,
hann meg keypti, hann meg vann, eg eri hans.
4. Mót tí landi eg eina hyggi,
har sum sólin altíð skínur, setur ei;
her niðri lúrir so mangur vandi,
eg veikur, ivandi mangan standi;
mót tí landi eg eina hyggi,
har sum sólin altíð skínur, setur ei.
5. Verðin gav ei tann frið, eg søki,
nei, mær leingist bert, mær leingist til Guds stað!
Har grætur eingin, har endar neyðin,
har býr ei sorgin, har er ei deyðin;
verðin gav ei tann frið, eg søki,
nei, mær leingist bert, mær leingist til Guds stað!
6. Góði Hirði, bert eitt eg biði:
Lat meg hava eygað vent mót tær, mót tær!
Lat hvønn dag føra meg til tín nærri,
til eg har heima teg skoði, Harri!
Góði Hirði, bert eitt eg biði:
Lat meg hava eygað vent mót tær, mót tær!


text:
Sverri Egholm
09.01.2017 - 15:30
Í annaðkvøld frá kl. 17 til 20 skipar Slowfood Føroyar fyri Diskosuppu tiltaki í Perluni, har vit varpað ljós á matoyðsl.
Á, Miklagarður, Mylnan og PH Heilsøla stuðla við avlopsgrønmeti og frukt, sum vit luttakararnir í felag skera og koyra í ovurstóru suppugrýtuna.
Skiparin og kokkurin Birgir Enni av Norðlýsinum syrgir fyri, at suppan fær rætta smakkin.
Umframt leskiligu suppumáltíðina verður annað áhugavert á skránni gjøgnum kvøldið. Millum annað Olgu Biskopstø, sum er stovnari av Slowfood Føroyar, David Rodriguez, kandidatritgerð um matoyðsl í Tórshavnar kommunu og øðrum.
Tiltakið og máltíðin er ókeypis og øll eru vælkomin, ung sum gomul, siga fyrireikararnir. Tónleikur verður eisini.
Tey vitjandi verða biðin um at taka egna suppuskál og skeið. Fyrireikararnir hava knívar og skeribretti til øll.


text:
Nógvar avlýsingar í morgun
Samferðslan er nógv darvað í morgun.
Tað er av ringasta veðri í morgun, og á heimasíðuni hjá Strandfaraskipum Landsins eru nógvar avlýsingar. Soleiðis sá út á heimasíðuni klokkan hálvgum átta í morgun.
Mest lisið í farnu viku
Góð ráð til at eyðmerkja maktmenniskju
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Leopardsnigilin vinnur á morsniglinum
Tá fake gerst fakta
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Vespureiðrið (76) - 14. mai 2018
Nýggjur kupil verður reistur á Sornfelli
Fyrsti spakin settur í til nýggjan Hvalbiartunnil
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Radiooperatørur roknaði positionina út, tað var bjargingin
Prát við Regin Jacobsen, um at Bakkafrost hevur keypt sølufyritøku í USA
Løtan er ikki røtt
NOVA úr Suðuroynni - Sending 6
Gjørd av byggiblokkum
Hetta kann ikki góðtakast
Doyði av e-sigarettini
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Samband
Postboks 226
FO-600 Saltangará


text:
Báta- og Listasavnið
Báta- og Listasavnið í Leirvík er í hølunum í gamla Turkihúsinum á havnaøkinum í Leirvík.
Í mai 2000 lat Báta- og Listaasavnið í Leirvík á fyrsta sinni upp fyri almeninginum. Talan er í stóran mun um lutir, ið Jórun og Osmund Justinussen hava savnað saman. Í savninum eru fleiri gamlir føroyskir bátar og ørgrynna av ymiskum lutum, ið lýsa tíðarskeiðið, tá árabáturin var álitið, sera væl. Á savninum er eisini ein long røð av málningum eftir Jóannis Kristiansen og Sámal Toftanes.
Á heysti 2012 avhendaðu hjúnini Jórun og Osmund Justinussen, Báta- og Listaasavnið til Sjálvsognarstovnin “Báta- og Listasavnið í Leirvík” og bygningin hjá Sjóborg til Eysturkommunu
12. februar 2018, á 100 ára føðingardegi listamálarans, lat upp forkunnug serframsýning við einum hópi av málningum eftir Jóannis Kristiansen. Hendan 100-ára framsýning hongur frammi alt summarið 2018, eins og fasta framsýningin við m.a. Sámal Toftanes og øðrum listafólkum úr Leirvík.
Báta- og Listasavnið er opið um summarið. Frá 1. apríl til 1. september eru upplatingartíðirnar hesar:
Týsdag og hósdag kl. 14:00-16:00.
Kostnaður fyri at vitja savnið er 50 kr. Ynskja tit at fáa kaffi og smákøkur í samband við vitjanina, er prísurin 75 kr. Gott hevði verið um hetta kundi verið bílagt ein dag frammanundan.
Bólkar og onnur áhugaði kunnu ringja á tlf. 73 01 50.


text:
Mjøl- og lýsideildin hjá P/F Havsbrún tekur í høvuðsheitum ímóti uppsjóvarfiski og slógvi av uppsjóvarfiski, og framleiðir fiskamjøl og fiskalýsi burtur úr hesum. Harafturat framleiðir fóðurdeildin hjá Havsbrún fiskafóður burtur úr fiskamjøli og –lýsi, umframt at Havsbrún innflytur korn, plantumjøl, plantuolju o.a. í leysum til hesa framleiðsluna. Havsbrún útflytur eisini fiskamjøl í leysum.
Í viðgerðini av umhvørvisgóðkenningini er dentur lagdur á at minka um útlát av royki, dusti, lukti, larmi og spillvatni frá virkseminum, og at minka um árin frá dálking av olju, lýsi og kemikalium vegna óhapp. Metingin av umhvørvisviðurskiftum er grundað á, at P/F Havsbrún kann taka ímóti umleið 450.000 tonsum av feskum fiski og framleiða 140.000 tons av fiskamjøli og –lýsi, umframt 150.000 tons av fiskafóðri um árið.
Góðkenningin er almenn og kann síggjast her
Góðkenningin kann kærast
Tey, ið hava kærurætt, kunnu kæra umhvørvisgóðkenningina til landsstýriskvinnuna í umhvørvismálum.
Kærurætt hava tey, sum avgerðin hevur ein serstakan, beinleiðis og persónliga týdning fyri. Les meira um at kæra her.
Møgulig kæra skal sendast til Umhvørvisstovuna, Traðagøta 38, 160 Argir, í seinasta lagi mikudagin 21. juni 2017.
Um tú vil hava meira at vita, ert tú vælkomin at seta teg í samband við Ingvard Fjallstein, telefon 342400 ella us@us.fo
« Aftur
Stongt vegna starvsfólkatiltak
23-05-2018
Verja av fugli á Ramsar-oyggjum
13-04-2018
Skjalasøvnini í Tinglýsingini og Ma…
09-04-2018
Hægstirættardómur um matrikulgjøld
05-04-2018
Dálkingarevni í spillivatni í fýra …
03-04-2018
Órudd og annað burturkast skal ikki…
02-04-2018
Runavíkar kommuna fingið umhvørvisg…
28-03-2018
Sundsverkið fingið nýggja umhvørvis…
28-03-2018
Næmingur úr 9.ð fekk høvi at royna …
16-03-2018
Norðurlendskur stuðul til verkætlan…
15-03-2018


text:
- Tíðindi, mentan og ítróttur
Breiða semjan hómast ikki
Andstøðuflokkarnir, Nýtt Sjálvstýri, Sambandsflokkurin og Fólkaflokkurin, siga allir, at einki er flutt síðani flokkarnir fóru at tosa um fiskivinnunýskipanina.
Høgni Hoydal, landsstýrismaður í fiskivinnumálum, tvíheldur um, at fiskurin skal seljast á uppboði.
Andstøðan tekur ikki undir leisti
Landsstýrismaðurin hevur tosað um ymiskar leistar, sum at byrja við sindur av uppboðssølu, men sum frálíður skal allur fiskur seljast á uppboðssølu. Og tað vil andstøðan ikki.
Hósdagin skal Fólkaflokkurin á fund við Høgna Hoydal um fiskivinnunýskipanina. Men flokkurin hevur einki uppskot at leggja fyri landsstýrismannin, sigur Jørgin NIclasen, formaður í Fólkaflokkinum, við útvarpið.
Sambandsflokkurin fer á fund við Høgna Hoydal seinnapartin um fiskivinnunýskipanina. Magni Laksafoss, tingmaður, sigur, at flokkurin í dag væntar at fáa at vita, hvat samgongan ætlar á fiskivinnuøkinum.
Miðflokkurin ikki fingið fundarboð
Tíðin rennur undan, tí uppskotið um fiskivinnunýskipanina skal latast Løgtinginum seinast í februar. Sambandsflokkurin hevur handað Høgna Hoydal sítt uppskot til fiskivinnunýskipan, sum flokkurin kunngjørdi nakað fyri jól.
Miðflokkurin hevur boðað frá, at flokkurin ikki vil halda fram við at umrøða fiskivinnunýskipanina, uttan so, at flokkurin verður partur av samgonguni. Tað verður hann ikki, og tí hevur Miðflokkurin ikki fingið fundarboð.
Men Miðflokkurin fer at vera við í viðgerðini tá uppskotið kemur í Løgtingið, sigur Høgni Hoydal, landsstýrismaður.


text:
Bogi Andreasen - ein fallin liberalistur
21. februar 2018
Bogi Andreasen hevur nú slept sínum liberalu grundhugsjónum og hevur heldur lagt seg eftir at verja monopolir og leggja eftir at spilla einkultpersónar út
Bogi fer eftir manninum og ikki eftir bóltinum
Eg bleiv bilsin og undraðist yvir at lesa afturhaldssinnaðu sjónarmiðini hjá Boga Andreasen um el-orkuøkið í Føroyum.
Bogi brúkar mesta partin av sínum lesarabrævi til at viðgera mín persón, heldur enn at halda seg til málið. Hann meinar, at eg sjálvur havi persónligan áhuga í orkumálinum og í liberaliseringini av orkuøkinum.
Sjálvsagt hevur Bogi púra rætt í hesum. Tað eigur ikki at koma óvart á nakran, at eg brenni fyri orkuøkinum og havi stóran áhuga at flyta føroyska samfelagið á hesum økinum.
Eg havi sum búskaparfrøðingur, langt áðrenn eg gjørdist politikari, í áravís roynt at tosa fyri, at vit áttu at flutt samfelagið burtur frá innfluttari olju og yvir móti grønari orku, sum vit sjálvi framleiða.
Tá eg gjørdist politikari og sat í fíggjarnevndini, arbeiddi eg fyri at fáa sett pening av til tiltøk fyri at minka um orkunýtsluna í almennum bygningum og fekk eisini sett pening av til gransking í orkuverkætlanum.
Seinni fór eg úr politikki og arbeiddi við at fáa eitt orkufelag, VitOrka, fyri at hita bygningar upp við grønari vindorku heldur enn við olju. Tí eg meinti, at hetta var rætta loysnin.
Nú eg aftur eri við í politikki, havi eg verið við til at sett málið á breddan við eini orkuráðstevnu og við at leggja uppskot fyri Tingið um liberalisering av el-orkuøkinum.
Tað man neyvan vera nakað mansbarn í Føroyum, sum ikki veit av, at hetta er eitt hjartamál hjá mær.
Tí veit eg ikki heilt, hvat Bogi vil við sínum viðmerkingum - annað enn at spilla mín persón út.
Bogi - Hin falni liberalisturin
Inkarneraði Fólkakloksmaðurin, ið jú annars kemur frá einum flokki, sum sigur seg ganga inn fyri einum liberalum samfelag, er nú harðliga ímóti einum og hvørjum, ið kann hótta monopolið hjá SEV.
Sambært Boga Andreasen má fyri Guðs skyld einki henda, sum á nakran hátt kann ávirka einkarstøðuna hjá SEV og ein liberalisering er tí nakað av tí ringasta, sum kann henda fyri okkara orkukervi.
Sjónarmiðini hjá Boga eru nú, at hann er ímóti at “broyta verandi skipan við einum samhaldsføstum elfelag ... til eina skipan, har nakrir privatir skulu framleiða elorku.”
Tvs. maðurin er nú harðliga ímóti at skapa eina frælsa skipan, har vit sleppa okkum av við monopolini, eins og vit hava gjørt tað á tele-økinum, tryggingini, postverkinum o.s.fr. Merkiligt, at hoyra ein falnan liberalist fara so illa. Tað er sum um, at maðurin er geldur.
Eg havi annars kent tað sum um, at eg og Bogi hava staðið øksl við øksl og barst fyri einum frælsum vinnulívi og einum liberalum samfelag, men kenni tað nú sum um, at Bogi svíkur okkara grundsjónarmið og svíkur fundamentið í liberalismuni.
Eitt betri samfelag
Sjálvsagt verður tað eingin katastrofa um el-orkuøkið verður liberaliserað. Royndirnar úr útheiminum vísa, at ein liberalisering gevur bæði bíligari orku og betri tænastur.
T.d. skrivar vísindaliga frágreiðingin ‘Deliverable 3.4: Scheme for market organization of autonomous electricity systems’ í síni niðurstøðu um el-marknaðir, sum eru á stødd við Føroyar, at “Kapping er væl gjørlig, bæði í framleiðslu og sølu av orku. Fortreytin er, at rættur háttur av marknaði verður valdur og at umsitingin er væl skipað.”
Samstundis siga frágreiðingar, at fyrimunirnir eru:
- betri effektivitet
- lægri prísir
- hægri tænastustig og
- økt kapping
Harvið er eingin ivi um, at fyri borgarar og vinnulív eru bara fyrimunir við eini liberalisering og at hetta skapar eitt betri samfelag.
Øll skulu hava møguleikan
Tað tykist sum um, at Bogi letur eyguni aftur fyri øllum fyrimununum við liberaliseringini og bara sær fyri sær, at onkur forvinnur pening uppá el-orkuna.
Sjálvt hugskotið við liberalisering er annars júst, at øll, eisini Bogi Andreasen, skulu fáa møguleikan til at vera við til at seta kósina móti einum grønum samfelag við bíligari orku. Vit skulu lyfta í felag.
Við eini liberalisering verður lagt upp til, at øll øki í landinum kunnu vera við til at gera íløgur í grøna orku, og harvið skapa arbeiðspláss og menning kring alt landið.
Mín áheitan á Boga skal vera: gevst við at sita og gráta og grenja - kom heldur og ver við til at skapa eitt grønari og betri samfelag fyri okkum øll.
Kom nú Bogi - grow a pair!
Magni Laksáfoss
næstformaður í Sambandsflokkinum
RN
Aftur


text:
Búmerki til Ítróttardepilin við Stórá
TB | 31/05/16
Tíðliga í ár skipaði Tvøroyrar Kommuna fyri búmerkjakapping fyri Ítróttardepilin við Stórá. Ynskiligt var at fáa eitt búmerki, ið er savnandi og lýsir, at talan er um eitt ítróttarøki. Tað skal kunna nýtast á bygninginum, umframt eisini á brævpappíri, heimasíðu, marknaðarføringstilfari o.l.
Tá freistin at lata uppskot inn var úti, høvdu 5 uppskotsstillarir latið íalt 12 uppskot til búmerki inn. Hesi vóru síðan løgd fyri dómsnevndina, ið var mannað av mentanarnevndini hjá Tvøroyrar býráði og einum starvsfólki úr umsitingini hjá Tvøroyrar Kommunu. Dómsnevndin valdi síðan besta uppskotið til búmerki millum innkomnu uppskotini.
Týsdagin 31.05.2016 kl. 17.00 verða vinnarin av búmerkjakappingini til Ítróttardepilin við Stórá og vinnandi búmerkið avdúkaði í hølunum við Stórá.
Øll eru hjartaliga vælkomin.


text:
Heiðafuglur er fuglur, sum hevur reiður í haganum. Flest allur heiðafuglur finnur føði í haganum og niðri í fjøruni.
Summir heiðafuglar eru tó sjófuglar, til dømis kjógvi og likka, og tað merkir, at teir finna føði sína á sjónum.
Flestur fuglasløg, umleið 90 %, halda seg til sama makan alla bútíðina, meðan teir reiðrast, og summi enntá alt lívið. Til dømis hava heiðafuglar sum ravnur, grágás, smyril og lógv sama makan alt lívið.
Bein og nev
Hvussu teir liva og øki, har heiðafuglurin býr, eru avgerandi fyri, hvussu nev og bein á teimum síggja út:
Vaðfuglur, sum livir av dýrum í mold, sandi og undir steinum, má hava langt nev fyri at fáa fatur á føðini. Hann hevur eisini long bein, so hann kann vaða (vassa) í vatni.
Rovfuglur hevur sterkt nev, so hann kann skræða kjøt sundur. Við sterku klørnum á beinunum kann fuglurin taka um fongin og drepa hann.
Antarfuglur livir í vatni og hevur tí fitjur. Breiða og flata nevið brúkar hann at sutla og síla smádýr og plantur úr vatninum.
Flytifuglur
Ein stórur partur av heiðafugli er flytifuglur. Hann er einans í Føroyum um summarið, tá ið hann reiðrast. Um veturin flýgur hann til heitari lond at vera.
Summir fuglar flyta ikki so langt burtur. Til dømis flúgva tey flestu tjøldrini til Wales í Bretlandi. Aðrir flúgva langa leið, eitt nú spógvi, sum fer heilt suður til Vesturafrika um veturin.


text:
Orð: Absalon Joensen
Lag: C.E.F. Weyse
1. Havi eg agn og línu og bát,
ikki eg rekist á landi;
línan ei tornar, – er altíð vát,
konan fær manga vón til grát,
børnini leika á sandi.
Fiskurin stimar um grynnu og grunn,
fiskarin miðar um røkur og runn, –
fer heim, setir bátin á lunn.
2. Summarið kemur við gróðri og sól,
tá tykist smáttan so skirvin –
burtur á heiðum eg reiði mær ból,
úti á báti við himli til skjól
mangan eg vakni so stirvin.
Fuglarnir tita um strendur og fjøll,
hugfegin eg dragsi veiði í høll,
so gongur ævi mín øll.


text:
Upp til Bjarna nær hann tekur sæti í Løgtinginum aftur
12-03-2018 - 21:01 - Jóanis Albert Nielsen
Statsadvokaturin kunngjørdi í dag, at hann hevur slept málinum um Bjarna Hammer. Sosialurin meldaði Bjarna Hammer, tí hann segði seg kunna skaffa ungum gentum hassj.
Tá ið tað kom fram alment at Bjarni Hammer var meldaður, bað løgmaður Bjarna taka farloyvi úr Løgtinginum, og tað gjørdi hann eisini.
Í einum telduposti til kvf skrivar løgmaður, at tað er upp til Bjarna sjálvan nær hann velur at taka sæti í Løgtinginum aftur.


text:
Atlantic Airways fer frá 1. apríl í ár at bjóða teimum ferðandi eina víðkaða EuroBonus-skipan, samstundis sum Súluskipanin so líðandi verður sett úr gildi. Súlu-ferðaseðlar kunnu brúkast til og við 31. mars 2016
Atlantic Airways styrkir frá 1. apríl í ár samstarvið við EuroBonus, samstundis sum Súluskipanin so líðandi fer í søguna. Við øðrum orðum fer Atlantic Airways frá tveimum til eina bonusskipan, eins og longu var boðað frá, tá nýggja kósin var almannakunngjørd síðsta summar. Ferðandi fáa Súlu-stempul til og við 31. mars í ár, og Súlu-ferðir skulu brúkast í seinasta lagi 31. mars 2016.
Atlantic Airways velur tættari samstarv við SAS EuroBonus, tí tað er ein umfatandi bonusskipan, ið kundarnir kunnu fáa fyrimunir av t.d. við bonusferðum, tá teir ferðast við Atlantic Airways, ella tá teir ferðast víðari við SAS og Star Alliance feløgum.
Meira Eurobonus
Higartil hava ferðandi við Atlantic Airways havt møguleikan at spart saman sokallað ”Extra-stig” at brúka til flogferðir, gistingarhús ella annað í EuroBonus-skipanini. Nú verður skipanin víðkað á tann hátt, at ferðandi við Atlantic Airways í staðin kunnu spara saman ”Basis-stig” og harvið fáa ein alsamt sterkari limaskap í EuroBonus, alt eftir slagi av ferðaseðli og hvussu nógv tey flúgva. Treytað av, hvussu nógv stig verða spard saman, økist limaskapurin til Silvur-, Gull-, ella Diamant-limaskap.
Frá 1. apríl verður eisini møguligt at bóka bonusferðir sum einvegis ferðaseðlar við Atlantic Airways. Áður var tað eitt krav, at nóg mikið av stigum skuldu verða spard saman til ein tvívegis ferðaseðil. Ein annar bati er, at einaferð í vár fáa EuroBonus-limir beinleiðis atgongd at bóka bonusferðir við Atlantic Airways á heimasíðunum hjá SAS.
Ferðandi við Atlantic Airways, sum hava Gullkort frá EuroBonus, kunnu eisini frá 1. apríl í ár brúka sokallaða ”CPH Express Fast Track”, sum er ein skjótur vegur ígjøgnum trygdareftirlitið á flogvøllinum í Keypmannahavn.
Súlur í eitt ár
31. mars í ár er seinasti dagur, kundar kunnu fáa Súlu-stempul, men møguleikin at ferðast við Súlu-ferðaseðli heldur kortini á til og við 31. mars 2016. Súlu-ferðaseðlar kunnu bókast til og við 31. januar 2016.
-Vit royna at hava eitt so lagaligt skiftistíðarskeið, sum gjørligt, eftir at kundarnir í nógv ár hava verið vanir við Súlu-skipanina, sigur Jørgen Holme, stjóri í Atlantic Airways.
Hann vísir á, at kundarnir kunnu brúka øll Súlu-stemplini sum lutvíst gjald at keypa Súlu-ferðaseðlar, áðrenn skipanin fer endaliga úr gildi. Við 1-3 stempul í kortinum fæst ein Súlu-ferðaseðil fyri 900 krónur, 4-6 stempul geva ein Súlu-ferðaseðil fyri 600 krónur, og við 7-9 stemplum kostar ein Súlu-ferðaseðil 300 krónur. Avgjøld eru ikki íroknað prísirnar.
Atlantic Airways hevur eisini valt at lata skipanina fara so líðandi úr gildi eftir einum heilum ári, hóast skipanin sambært reglunum kann setast úr gildi eftir trimum mánaðum. Á www.atlantic.fo. er meira at finna um broytingarnar í Súluskipanini og EuroBonus – herundir minni tillagingar í stigaskipanini.
Vinarliga
Atlantic Airways


text:
Grunnar, sum lata ferðastuðul
Dansk-Færøsk Samfunds studierejse-legat
Endamál: Stuðul til lestrarferðir hjá ungum (18-30 ár) við mentannarligum innihaldi
Freist: 1/8
Studningur til námsferð til Føroya
Endamál: Stuðul til útlendskar studentar og ungar granskarar
Freist: Vanliga uml. 15. mars
Flogvit. Grunnurin fyri Styttri Lestrarferðir
Endamál: Ferðastuðul til føroyingar, sum ætla sær at savna tilfar til uppgávur í Føroyum.
Freist: 1. apríl og 1. okt.
Samstarvsbólkurin Stavanger - Tórshavn
Endamál: Grunnurin til frama fyri samstarvi og fatan millum Stavanger-Tórshavn
Freist: Verður lýst í bløðunum.
Grunnurin Aberdeen-Tórshavn
Endamál: Grunnurin hevur til endamáls til at menna samstarvið millum býirnar.
Freist: Uml. 1. september.


text:
HITAPUMPA FRÁ EURONOM
Hitapumpa luft til vatn
ExoAir er ein virkin og rakstradygg luft til vatn hitapumpa úr rustfríðum stáli. Eyka stórur kølari, háorku kompressari, kondensari við tvífald termiskari longd og eyka ljóðdoyving.
Støddir : 7,5 kW, 10,5 kW og 16 kW
Hitapumpa faldari (pdf fíla)
VPX tangi
ExoTank VPX er tað nýggja modelli av samlitanga. Hann virkar serliga væl saman við hitapumpum, sólpanelum, brenniovnum og vindmyllum. Frá verksmiðjuni er ísett 10,5 kW hitalikam sum tryggjar at kundin ongantíð liggur kaldur.
Støddir : 200 L, 300 L, og 500 L
VPX 200 L og 300 L (pdf fíla)
VPX 500 L (pdf fíla)


text:
12. oktober
12. oktober er dagur 285 í árinum í gregorianska kalendaranum (dagur 286 um skotár er). 80 dagar eru eftir av árinum.
Innihaldsyvirlit
Hendingar[rætta | rætta wikitekst]
- 1948 - Fyrsti Morris Minor verður framleiddur í Onglandi.
- 1973 - Juan Peron verður forseti í Argentina og konan Isabel varaforseti.
- 1984 - Bretski forsætismálaráðharrin Margaret Thatcher sleppur við livinum frá eini morðroynd, tá ið ein IRA-bumba verður sprongd á Grand Hotel í Brighton, har konservativi flokkurin hevur ráðstevnu. Fimm fólk lata lív.
- 1989 - Christer Pettersson, sum fekk lívlanga fongsulsrevsing fyri at hava dripið Olof Palme, verður nú frífunnin og leyslatin.
- 1998 - Stutt eftir midnátt dettur eitt lítið Cessna flogfar úr Roskilde niður á oynni Stord millum Bergen og Stavanger. Øll tey níggju fólkini, sum vóru við - øll danir - lata lív.
- 2000 - Í Aden, Jemen verður USS Cole álopið av tveimum sjálvmorðsbumbumonnum. 17 missa lívið, meðan í minsta lagi 39 fáa løstir.
- 2002 - Ein bumba verður sprongd á einum náttklubba í Bali, sum mest verður vitjað av ferðandi. Um 200 fólk doyggja, teirra millum fleiri norðurlendingar.
- 2003 - Michael Schumacher verður Formel 1 meistari fyri sættu ferð.
- 2005 - Shenshou 6, ið er onnur mannaða rúmdarferðin hjá Kina, verður skotin út. Umborð eru Fei Junlong og Nie Haisheng, ið skulu vera í ringrás um jørðina í 5 dagar.
- 2012 - Landsdystur í fótbólti Føroyar - Svøríki 1-2 á Tórsvølli, Rógvi Baldvinsson gjørdi málið fyri Føroyar.
Føðingar[rætta | rætta wikitekst]
- 1537 - Edvard VI, Kongur Englands (d. 1553)
- 1896 - Eugenio Montale, italskur rithøvundur (d. 1981)
- 1935 - Luciano Pavarotti, italskur operasangari (deyður 2007)
- 1941 - Peter Abrahamsen, danskur tónleikari
- 1949 - Carlos "Sjakalurin", terroristur
- 1968 - Hugh Jackman, avstralskur sjónleikari og sangari
- 1975 - Marion Jones, amerikonsk ítróttakvinna
- 1992 - Josh Hutcherson, amerikanskur sjónleikari
Andlát[rætta | rætta wikitekst]
- 632 - Honorius 1., pávi
- 642 - Jóannes 4., pávi
- 1730 - Fríðrikur 4., kongur í Danmark (f. 1671)
- 1997 - John Denver, amerikanskur sangari og sjónleikari (f. 1943)


text:
Nær verður mánaðarligi stuðulin útgoldin?
Meginreglan er, at stuðulin skal verða á kontu hjá tær innan mánaðurin er úti. Av tí at Studni má taka atlit til útgjald hjá øðrum almenni stovni, verður stuðulin vanliga ikki á kontu fyrrenn síðsta ella ein av síðstu døgunum í mánaðinum. Víst verður til kalendaran á forsíðuni, nær stuðulin verður á kontu.
Nær fæst studningur, tá tú verður 18 ár?
Studningur fæst mánaðin eftir, at tú fyllir 18 ár.
Dømi: Verður tú 18 ár í oktober mánaði, verður studningur útgoldin fyrsu ferð síðst í november mánaði.
Nær verður útgoldið í byrjanini av skúlaárinum (august og september)?
Um tú heldur fram á somu útbúgving, fært tú studningin fyri august útgoldnan síðst í august mánaði.
Um tú byrjar eina nýggja útbúgving og letur umsóknarblaðið inn í byrjanini av skúlaárinum, fært tú studningin fyri august útgoldnan um hálvan september, og studningurin fyri september útgoldnan síðst í september.
Lestrarlán renta við 2% p.a. í útbúgvingartíðini. Eftir lokna útbúgving verða lestrarlán rentað við 3% yvir diskontuni. Diskontuna finnur tú her
Nær skal lánið gjaldast aftur?
Tú byrjar vanliga at gjalda aftur lestrarlán og rentur, eitt ár aftaná, at tað stuðulsárið er endað, har ið útbúgvingin er lokin ella steðgað. Um tú innan 15 mánaðir eftir hesa útbúgving, byrjar eina aðra útbúgving, verður útbúgvingin ikki søgd at verða lokin. Tað sama er galdandi, um ein fyribils steðgað útbúgving, verður tikin uppaftur innan fyri somu tíðarfreist
Hvussu skal lánið afturgjaldast?
Afturgjaldsupphæddin verður ásett av Studna í mun til samlaðu skuldina. Afturgjaldstíðin er í mesta lagi 15 ár. Hvørt gjaldið skal í minsta lagi verða kr. 300 um mánaðin.
Kann lánið afturgjaldast við størri upphædd og skjótari enn ásett av Studna?
Ja. Um tú hevur hug kanst tú gjalda alt lánið aftur beinanvegin. Tú skalt bara ikki gjalda minni og yvir longri tíðarskeið enn ásett av Studna.
Nær er umsóknarfreistin fyri vanligan lestrarstuðul?
Stuðul fæst frá tí lestrarhálvuni, tá ið søkt verður, t.v.s. at umsóknarfreistin fyri eina útbúgving, ið byrjar í august mánað er 31. desember sama ár. Um søkt verður t.d. í mars mánað árið eftir, fæst bert stuðul frá januar mánað. Lestrarhálvurnar eru frá 1. august til 31. desember, og frá 1. januar til 30. juni.
Nær eru umsóknarfreistin fyri ferðastuðulin uttanlands?
Fyri tey, ið byrja at lesa í heystlestrarhálvuni, er umsóknarfreistin 30. juni árið eftir.
Fyri tey, ið byrja at lesa í várlestrarhálvuni, er umsóknarfreistin 31. desember sama ár.
Minnist til, at ferðastuðulin uttanlands skal søkjast á hvørjum ári.
Tey, ið byrja útbúgvingina um heystið, skulu søkja um várið árið eftir.
Tey, ið byrja útbúgvingina um várið, skulu søkja um heystið sama ár.
Hvussu verður ein verkætlan allýst ella definerað?
Við eina verkætlan skilst:
a) størri uppgáva í samband við hægri lesna t. d. høvuðsuppgáva ella størri ritgerð,
b) starvsvenjing t.d. á læraraskúla í øðrum landi og
c) uppihald á øðrum lærustovni; sum dømi um hetta kunnu nevnast Nordkurssummarskeiðini í Norðurlondum.
Kelda Studni.


text:
28. februar 2018Nr. 15
Kunngerð um broyting í kunngerð um treytir fyri landing í Føroyum og uppboðssøla av veiddum fiski
(Áseting um, at eingi fiskasløg ella fiskaúrdráttir eru fevnd av kravinum um uppboðssølu av veiddum fiski longd til 31. mars 2018)
§ 1
Í kunngerð nr. 179 frá 29. desember 2017 um treytir fyri landing í Føroyum og uppboðssøla av veiddum fiski verður í § 2 “28. februar 2018” broytt til: “31. mars 2018”.
§ 2
Henda kunngerð kemur í gildi dagin eftir, at hon er kunngjørd.
Fiskimálaráðið, 28. februar 2018
Aksel V. Johannesen (sign.)
løgmaður
/ Rógvi Reinert (sign.)


text:
Stýrið er evsti myndugleiki, og hevur ábyrgdina av virksemi Setursins mótvegis landsstýrismanninum. Stýrið setir í starv og loysir úr starvi rektara, dekanar og fyrisitingarstjóra.
Sigurd í Jákupsstovu varð settur í starv sum rektari 1. september 2011 - í fyrstu atløgu í fimm ár. Skeið hansara er longt við trimum árum, soleiðis, at hann er settur rektari fram til 31. august 2109.
Í tíðarskeiðinum 1. mars 2016 til 28. februar 2017 eru niðanfyristandandi settir sum varadekanar.
- Janus Jensen, varadekanur fyri Námsvísindadeildina
- Turið Sigurðardóttir, varadekanur fyri Føroyamálsdeildina
- Hans Andrias Sølvará, varadekanur fyri Søgu og samfelagsdeildina
Hans Pauli Joensen, dekanur fyri Náttúrvísindadeildina og Sjúkrarøktarfrøðideildina, er vararektari frá 1. mars 2016 at rokna.
Leiðslan á Fróðskaparsetur Føroya


text:
Eg sálist
08. Apríl 2013 - Anný
Áðrenn eg fari í holt við orduligu blogguna, vil eg vísa á nakrar myndir Emilja tók nú ein dagin. Eg haldi úrslitið vera so gott, so túsund takk fyri tað, tú ert ein star.
Nú til "the real deal"
Nær góðtaka føroysku tingmenninir veruleikan, og hyggja burtur frá 2000 ára gomlu skriftinum, vit øll kenna so væl.
Hvussu kann ein tingmaður siga hvat er rætt og skeivt, hvat sannur kærleiki er og hvat ikki er. Hvussu kann ein yvirhøvur definera kærleika, tað ber ikki til. Sum Alan Watts segði "Never pretend to a love,which you don't actually feel, for love isn't ours to command".
Eg sálist av øllum hesum konservativa lortinum.
Eg sálist av, at vit øll ikki hava somu rættindini.
Eg sálist av, at vit menniskju skulu gera av, hvat er rætt fyri ein einstakan myndigan mann. Hví kunnu vit ikki bara elska hvønn annan fyri tað góða, og royna at síggja burtur frá tí onda. Lati okkum liva í friði. Vit skriva okkum jú inn í 2013, fólk mugu vakna upp frá dvalu síni.
Vit mugu geva pláss til ein hvønn mann.
Peace !
Posted by Fjøllini Dansa at 21:46
Subscribe to: Post Comments (Atom)


text:
Orð: Steintór Rasmussen og Terji Rasmussen
Lag: Terji Rasmussen
Ensk týðing
Mamma, hvat bagir tær hví ert tú ikki glað
mamma, er tað arbeiði
sum plágar teg í dag
mamma, er tað nakað eg kann hjálpa tær við
ella vilt tú heldur hava frið
er tað mær tað er galið við
Mamma, tað kvøldar nú
og friðaligt er her
mamma, set teg her við vindeyga
jú, lív í býnum er
mamma, vit treingja til ein kaffimunn
og eg skal tendra tíni ljós
tú burdi vita, at eg elski teg
Mamma, tað er aftur vár
og alt í blóma er
mamma, minnist tú tey góðu ár
tá tú vart ung sum eg
mamma, eg veit eg ofta spyrji nógv
men eg skal ikki troytta teg
eg veit væl, at tú elskar meg


text:
Lag: Petur Kúll
Nú ein morgun hendi tað,
ein so góðan heystardag,
brynjað útvarp hevði seg til langan vetur,
at úr Danmark spurdist tað,
lóg um samkynt hjúnarlag,
galda Føroyar skal. Hva’ sigur Sámal Petur?
Hansar’ støða var so greið,
til tað segði kortanei,
ikki skuldu danir hann at rilla fáa,
ást í millum konu, mann,
mæla til eg altíð hann,
men í millum tvær og tveir eg frá vil ráða.
Um í Dimmu lýsing sást,
at tveir menn í girnd og ást,
lótu bjóða og til brúðleyp teirra gera.
Fingu prest við bíbliublað
heilaga tað hjúnalag,
upp á skaparverkið fer at reparera.
Vilja teir so leið’ í ætt,
sum frá aðrastaðni frætt,
hvør er mamma, pápi, tey tá spyrja fara.
Ella annað letur lív!
Var tað maður ella vív?
Deyð er Bænadiktus, kona mín hin kæra!
Fyribrigdi eru mong,
tá seg snúgva man um song,
og um tað, sum ein í henni fram kann leiða,
maður, kona, drongur, moy,
tað er sjálvandi á leið,
menn og menn, nei, latið danir tað bert eiga.
Kvotulóg teir ordnaðu,
sjálvt um vit mót tornaðu,
máttu harraboð vit okkum lata lynda,
men geva lóg teir um at mann,
tú í bóli brúka kann,
klæða hann í skjúrt og hjúnalagi mynda,
Tá er tíð at siga stopp,
biðja ilt út yvir kropp,
sum við slíkum síðum fylla vilja landið.
Hvar er romantikkurin,
tá tað bert er »dikkurin«,
sum við øðrum »dikki« krevst til hjúnabandið.
Nei, so halgatrý og sjey,
hetta verður størri neyð,
enn øll uttanlandaskuld og milliardir.
Stuttligt er tað fyri tey,
sum sær hugna tvey og tvey,
men við samkyndum? Eg gerast vil forfardur.


text:
Fýrverk
Reglurnar fyri útvegan, goymslu og nýtslu av fýrverki eru ásettar í løgtingslóg um fýrverk og kunngerð um fýrverk. Endamálið við reglunum er at forða fyri at fólk ella ognir fáa skaða av fýrverki.
Myndugleikin á økinum er býttur millum Arbeiðs- og brunaeftirlitið og Føroya Landfúta.
Góð ráð í samband við nýtslu av fýrverki
- Les brúkaravegleiðingina gjølla. Ansið eftir, at fýrverkið ikki hevur fingið skaða. Fýrverk, ið er skatt, skal ikki brúkast.
- Brúka altíð verndarbrillur, vaksin sum børn.
- Fýrverk skal brúkast uttandura og burtur frá fólkatrunka.
- Hav ikki fýrverk í lummanum, men í plastikposa.
- Set rakettir í ein tryggan haldara, ið er gjørdur til endamálið. Stingið ikki stelkin í bøin ella í kavan.
- Ansa eftir, at rakettir fara beint uppeftir.
- Fest í fjúsið við strektum armi – bend teg ikki inn yvir fýrverk.
- Far ikki aftur til fýrverk ella rakett, sum ikki vildi ganga av.
- Fest bara í eitt skotevni ísenn.
- Kasta ikki fýrverk eftir fólki ella djórum.
- Ansið eftir smábørnunum.
- Ávirkað fólk skulu ikki fáast við fýrverk.
- Bið um vegleiðing á útsølustaðnum um verndarbrillur, raketthaldarar og trygd annars.


text:
Wrath of the Righteous
Sarkoriski sirkulin
Description:
Bio:
Fólk, ið granska sirkulin, vita nøkilunda hvat fyrstu tríggjar royndirnar snúgva seg um. Eftir tað blíva royndirnar og leikluturin hjá teimum, sum eru komin upp í fjórða sirkulin so loynilig, at sera fá fólk vita hvat tað snýr seg um. Ein veit at í nýggjunda sirklinum er ein, í áttanda eru tríggir og í sjeynda eru 9 persónar. Meira veit ein ikki um, hvat hesir limir gera, ella hvussu nógv eru í fjórða – sætta sirklinum. Ein leyslig meting er at fimm túsund fólk eru limir í Sarkoriska sirklinum, tó eru trý túsund teirra helst einans limir í fyrsta sirklinum – teir flestu av limunum, sum eru meira enn í fyrsta sirklinum, eru druidar ella rangers, og einans druidar koma longri enn til triðja sirkulin.
Royndin at koma í fyrsta sirkulin er rættiliga einføld. Ein skal fáa ein lim, sum í minsta lagi er í triðja sirklinum, at siga gott fyri sær. Limurin skal meta um, hvørt persónurin hevur rætta hugsunnarháttin at vera við í Sarkoriska sirklinum. Harumfrmat skal ein prógva fyri liminum, at ein virðir Sarkoris, at ein virðir náttúruna og at ein hevur eitt ávíst vald yvir náttúruni. Sum limur í fyrsta sirklinum fær ein vegleiðing innan druidiska ella ranger yrki, eins væl og ein altíð hevur eitt stað at finna verju, trygd og stuðul.
Ein kann royna at koma í næsta sirkulin eftir at ein hevur verið limur í minst eitt hálvt ár. Tá skal ein fáa ein lim, sum minst er í fjórða sirklinum, at siga gott fyri einum. Typiskt er hetta við at hjálpa viðkomandi at verja náttúruna, ella prógva at ein er førur fyri at verja náttúruna og berjast móti dálkanini og korruptiónini, sum er í Worldwound. Er ein limur í næsta sirklinum fær ein lut í størri parti av teirri vitan, sum er savna saman gjøgnum øldirnar í Sarkoriska sirklinum, eins og ein av og á fær áheitanir um hjálp frá limum hægri uppi.
Triði sirkulin er tann sirkulin, har ein av álvara verður sæddur sum at vera fulgyldigur limur í Sarkoriska sirklinum. Ein hevur atgongd til alla teirri vitan sirkulin hevur samlað gjøgnum tíðina, sum ikki ítøkiliga snýr seg um druidiska partin av grønu trúnni. Ein kann heita á lægri standandi limir at hjálpa sær, kann hevur heimild at lova nýggjum limum uppí felagsskapin, og ein fær atgongd til druidiskar venjarar, sum eru heilt upp til fimta sirkul. Fyri at koma í triðja sirkulin, skal ein fáa minst tríggjar limir í fimta sirklinum, at siga at ein hevur uppiborið tað. Hvussu ein ger hetta er sera ymiskt frá limi til lim. Ofta tekur hetta serstakliga langa tíð, men í summum serligum førum kann ein koma upp í triðja sirkulin næstan beint aftaná ein er komin í tann næsta.
Tað ein veit um endamálið hjá Sarkoriska sirklinum er, at limirnir berjast móti dálkanini og korruptiónini í World Wound, og verja arvin frá gamla sarkoris. Andaligir leiðarar hjá ættarbólkum, ið upprunaliga flýddu úr Sarkoris, eru flest allir limir í Sarkoriska sirklinum, eins og fáir persónar verða tiknir í álvara, sum ikki eru limir. Summar ættir, sum upprunaliga eru úr Realm of the Mammoth Lords eru komnar uppí Sarkoriska Sirkulin seinastu áratíggini, nú World Wound er farið at spreiða seg inn í teirra øki. Tað er sera ymiskt hvussu limirnir síggja heimin, tó at alir leggja dent á týdningin av, at náttúran er í javnvág, og at alt demoniskt verður lagt í oyði.
Fólk í Drezen:
Ein bólkur á 20 – 10 druids, 8 rangers, 2 shamans (stammu leiðarar)
Sarkoriski sirkulin hevur ein lítlan “býling” uttanfyri Drezen, har teir yvir nátt skaptu nøkur smærri fjøll á trimum síðum, og ein lítlan dal.
Nøvn:
Katsjak
Shaman, triði sirkulin
Kvinna
Um tey 50 árini
Tektah
Shaman, triði sirkulin
Maður
Um tey 45 árini
Rakatar
Druidur, sjeyndi sirkulin
Maður
Um tey 80 árini
Rahira
Druida, triði sirkulin
Kvinna
Um tey 30
Matekah
Ranger, triði sirkulin
Kvinna
Um tey 40


text:
- Tíðindi, mentan og ítróttur
Dánjal Rói og Sam Smith deila umboðsmann
Tak niður
Hann hevur valt at liva av tónleiki og hevur fyri stuttum givið eina fløgu út.
Tað áhugaverda er at fløgan er ókeypis og kann takast beinleiðis niður av alnetinum.
Dánjal Rói Olsen ger sín egna tónleik og fyri mesta snúgva teir um kærleikan hann hevur fyri unnustu hansara.
Hann hevur møtt sínum umboðsmanni og í løtuni skal hann lesa eitt sáttmála í gjøgnum. Men talan er ikki bert um ein og hvønn, umboðsmaðurin er nevniliga hann, sum fann Sam Smith.


text:
Fokus á list í Mentanarvikuni
Skráin fyri Mentanarvikuna í Runavíkar kommunu er júst komin í hvørt hús í Eysturoy. Í skránni eru alskyns tiltøk, ið fevna breitt, bæði í staðseting, vavi og innihaldi.
Blaðar ein gjøgnum skránnað er skjótt at síggja, at Mentanarvikan hevur stórt fokus á list og í breiðum høpi.
Mánadagin 23. apríl kl. 19.00 verður kunning um listaverkætlan í Elduvík. Ein lokal nevnd handan verkætlanina heitti á Hans Paula Olsen um at tilevna eina standmynd við støði í søgnini um Marmennilin, og tað er hetta kunnað verður um. Tiltakið verður í Elduvíkar kirkju.
Betri snið og list er ein søluframsýning við føroyskum sniðgevum og listafólki. Luttakarar eru ma. ElsaBech, ShisaBrand, og Hallfríð, sum sniðgeva og framleiða m.a. klæðir. Eisini kemur No 10, sum framleiðir alskyns lutir úr keramikk. Umframt hesi koma fleiri listafólk, ið m.a. sniðgeva og framleiða plakatir. Tey eru FJORD, Olafsdóttir, SolArt, NivaNiva, Rógvi Oddvørson, Ann-Mari Egholm og Anette Sonne. Tiltakið verður í gomlu hølunum hjá Tryggingarfelagnum, Heiðavegur 13, Saltangará. Betri snið og list hevur soleiðis opið:
Mikudag 25. apríl kl. 14-19
Hósdag 26. apríl kl. 14-00
Fríggjadag 27. apríl kl. 14-19
Leygardag 28. apríl kl. 14-20
BankNordik eigur stórt savn av sera hugtakandi málningum. Úr savninum verða útvaldir málningar sýndir fram á Mentanarvikuni í Runavíkar kommunu. Tvey hølir eru sett av til endamáli, býráðssalurin á Heiðavegi 26, Saltangará og Glyvra Kirkja. Framsýningarnar innihalda málningar frá eitt nú Ingálvi av Reyni og S.J. Mikines, sum mugu metast millum mætastu listafólk føroyinga.
Sera áhugavert verður tað eisini at uppliva listaframsýning eftir Frits Johannesen heima hjá Erlu W. Johannesen. Framsýningin kallast “Hugmyndir og onkrar náttúrulýsingar”. Umframt listaframsýning verður eisini heimablídni og møguleiki at keypa sær ein drekkamunn. Framsýningin verður á Norðurhædd 5, Saltangará, og hevur soleiðis opið:
Fríggjadag 27. apríl kl. 16-20
Leygardag 28. apríl kl. 16-20
Sunnudag 29. apríl kl. 16-20
Listarligu spírarnir fáa eisini rúmd í Mentanarvikuni í Runavíkar kommunu, tí skipað verður fyri tveimum listaverkstøðum. Henny Dánialsdóttir, listakvinna og lærari í skapandi lærugreinum á Eysturskúlanum, fer at hava kreativt verkstað fyri børn, har bert hugflogið setur greinsurnar. Hetta verður 25. april kl. 13-17 í Gamla Skúli, Oyndarfjørður. Tilmelding krevst á tlf. 252218. Fríggjadagin 27. apríl kl. 14-22 verður ókeypis listaverkstaður í Skúlanum við Løkin, har evni er “sjáldsamar sjóverur”. Bjørg Djurhuus undirvísir við tekur støði í sagnum og ævintýrum um sjóverur sum sjódrekar, marmennlar, havfrýr o.a. sum hava verið ella framvegis eru í sjóøkinum kring í Eysturoy. Listaverkini verða sýnd fram í Gulu Smiðju 28. og 29. apríl.
Eisini hava fleiri stovnar í kommununi framsýningar. Stíggjur hevur sølu og framsýning mánadagin og týsdagin í mentanarvikuni frá kl. 8.30-15.30. Barnagarðurin á Mýrunum hevur somuleiðis framsýning har evnið er sagnir og ævintýr. Harumframt er várframsýning Í Frítíðarskúlanum við Stórá í Rituvík við lutum, sum børnini hava virkað.
Øll hesi listarligu, og onnur tiltøk við, eru at finna á visitrunavik.fo og Facebook síðuni hjá Mentanarvikuni í Runavíkar kommunu.


text:
Kunning til komandi studentar
Úbúgvingarnar á Fróðskaparsetrinum eru á altjóða stigi við góðum møguleika hjá hvørjum einstøkum studenti at verða miðdepil og seta sín dám á undirvísingina. Náttúruvísindadeildin (NVD) bjóðar undirvísing við støði í føroysku náttúruni, vinnuni og samfelagnum annars.
Dagliga undirvísingin er vanliga skipað við fyrilestrum fyrrapart og uppgávurokning/venjingum seinnapart. Partar av undirvísingini fara fram við bólkaarbeiði. Tá farið verður á feltskeið úti í náttúruni, kann vera talan um ein ella fleiri heilar dagar, í einstøkum førum við yvirnáttingum. Í undirvísingini verða evni tikin upp, ið hava tilknýti til føroysku náttúruna og føroyska samfelagið.
Eftir loknað bachelorútbúgving velja nøkur at fara í vinnu, meðan onnur velja at halda fram at lesa á útlendskum universitetum. Nakrir Bachelorar frá NVD hava valt at taka framhaldandi útbúgving til Master (M.Sc.) ella Ph.D. í Danmark, Noreg, Svøríki, Stórabretlandi og USA. Eisini er møguligt at taka Ph.D útbúgving á NVD.
Tað er bara á NVD, at hægri undirvísing fer fram við støði í føroysku náttúruni og umhvørvinum. Hesin kunnleiki kemur væl við seinni, serliga um starvast skal í føroyska samfelagnum.
Á smærri læristovnum er nærumhvørvið betri enn á teimum størru. Á NVD er stutt millum lærararnar og studentarnar. Tað sosiala umskiftið frá lesnaði á miðnámsskúla til universitet verður lættari, enn um byrjað verður á einum stórum universiteti og í fremmandari mentan, tó er fakliga umskiftið minst líka spennandi sum á stórum universitetum.
Lestrarstuðul fæst gjøgnum Studna. Øll, ið eru 18 ár ella eldri, fáa útbúgvingarstuðul og lán, um tey uppfylla ásettu stuðulstreytirnar. Tey, ið ferðast við Strandfaraskipum Landsins, kunnu fáa stuðul til ferðing til og frá lestrarstaðnum.
Tey, sum taka útbúgving á Fróðskaparsetrinum, fáa stuðul sum útibúgvandi, uttan mun til hvar tey búgva. Meiri fæst at vita um stuðulin á www.studni.fo


text:
There are a few ‘must sees’ when you come to Nólsoy:
The Village Museum
Be sure to the village museum at Brunn. The place has no official opening hours, so book in advance. The museum gives an interesting picture of the development of the Faroese society from the 17. century to the beginning of the 20. century. The entrance-fee for the Village Museum is 50 kr per person – and this price includes a friendly guide (no, we do not hire unfriendly guides, they are all naturally friendly – most people are).
Diana Victoria
In the basement of the Tourist Information you can see the boat Diana Victoria, that the local hero Ove Joensen rowed with from Nólsoy to Denmark in 1986. Owen Amos wrote a great article about Ove for BBC, check it out here. There is no actual fee to see the boat, but we are trying to raise money for the swimming pool that Ove promised the kids in Nólsoy (yes, they are all grown ups now, but there are plenty of new kids, and adults like swimming to) – so we hope that you will make a donation to the collection box in the boat. It is possible to see the boat whenever the Tourist Info is open. In the summer time we are open from 10-17. If you want one of our lovely guides to show you the boat, this can be arrange in or outside of our opening hours. The price for the guide is 400 kr for the group.
The Local Craft’s Shop
Pakkhúsið is an old grocer’s shop from 1902, a time in when sugar and flour were sold by weight, soap arrived in barrels and sweets were sold in twists. In this cosy shop, various handmade articles and local delicacies, produced on the island, are sold.
We have not jet received the opening hours for this summer, but contact us and we will arrange something.
For further questions and bookings write us an e-mail at info(at)visitnolsoy.fo or give us a call (+298) 527060.
//EN
//FO
Um hetta er fyrstu ferð tú ert í Nólsoy, so eru nøkur støð tú átti at vitja. Ert tí í Nólsoy fyri aðru ella kanska sjeyoghálvfemsindu ferð, og tú enn ikki hevur vitja hesi støðini… ja, so er rætta løtan kanska beint nú.
Húsini við Brunn
Bygdasavnið við Brunn vísir menningina av føroyska samfelagnum frá 17. Øld fram til byrjanina av 20. øld. Bygdasavnið hevur ongar upp og afturlatingartíðir, men tað ber altíð til at fáa okkum at leggja eina vitjan til rættis. Prísurin fyri vitjanina á bygdasavninum er 50 kr fyri hvønn – og hetta er við fryntliga ferðaleiðaranum!
Diana Victoria
Í kjallaranum hjá Kunningarstovuni stendur Dianu Victoria, sum lokala hetjan Ove Joensen róði við til Danmarkar í 1986. Owen Amos skrivaði fyri BBC í 2015 eina góða grein um Ova, tað ber til at lesa hana her. Tað kostar einki at vitja Dianu Victoriu, men vit savna enn inn til ein svimjihyl til børnini í Nólsoy, so vit vóna at tú leggur títt ískoytið í sparibússuna í bátinum. Um summarið hevur Kunningarstovan opið frá 10 til 17, og tá er altíð møguligt at vitja Dianu Victoriu. Um tit vilja hava ein av okkara dugnaligu ferðaleiðarum við, at greiða tykkum frá spennandi søguni, ella um tit hava hug at vitja bátin uttanfyri vanligu vitjunartíðina, so er prísurin fyri hetta 400 kr (fyri bólkin).
Heimavirkið
Pakkhúsið er bygt í 1902. Tað er ein gamal bygdahandil við skivu beint innanfyri hurðina og vøruhillum á vegginum aftanfyri. Pakkhúsið er frá teirri tíðini, tá ið sukur og mjøl vórðu seld í leysari vekt, sápan kom í tunnum og bomm fóru í kramarhús. Í dag heldur Heimvirkið til í hugnaligu handilshølunum. Á heimavirkinum verða ymiskir heimagjørdir lutir, ið eru virkaðir á oynni seldir.
Upplatingartíðirnar fyri summarið eru enn ikki kunngjørdar, men vendi tykkum til okkara og vit kanna hetta fyri tykkum.
Um tit hava spurningar ella hava hug at bíleggja, so eru tit altíð vælkomin at seta tykkum í samband við okkum á info(kurla)visitnolsoy.fo ella 527060.


text:
Orð: Chr. Holm-Isaksen
Lag: Franz Lehár
1. Kom og dansa, hjartanskæri skattur mín!
Hoyr, fiólin káta kvøður hásong tín!
Kvøður hátt um elskhug og um søtan gleim;
lat hann bera okkum burt í annan heim!
2. Kom og dansa, kæra, legg teg í mín arm!
Lívgandi er hvíldin við tín mjúka barm.
Lítla hjarta titrar eymligt móti mær,
sum ein bangin dúgva sárt við veingjum slær.
3. Fagra høvdið hvílir móti bringu blítt,
fuglaungin kennir reiðrið fjálgt og lýtt.
Skálkasøta brosið leikar vørrum á,
spyr, um ikki skjótt tær munnu kossin fá.
4. Eygu møtast – burt er horvið alt, sum er;
eina sveima vit í eini dreymaverð.
Søtt sum blóman angar, mjúkt sum aldan slær,
streymar heitt tí unga yndi móti mær.
5. Alt er skýmligt, eina dansa tú og eg;
smáar varrar teska eymt: “Eg elski teg”!
Ørur eg tær kyssi, streingir tagna brátt.
Svunnin er ein fríð og føgur dreymanátt.


text:
Borgarlig vígsla
Kommunurnar taka sær av borgaraligu vígslunum. Borgarar í Tórshavnar kommunu, sum ætla at giftast borgaraliga, skulu fylga niðanfyristandandi vegleiðing.
Møguligt er at verða vígdur mánadag til hósdag kl. 10-15, fríggjadag kl. 10-14 og hvønn fyrsta leygardag í mánaðanum kl. 10-15.
Tað ber ikki til at verða vígdur Nýggjársdag, Skírhósdag, Langa fríggjadag, 2. páskadag, Flaggdagin, Dýra biðidag, Kristi himmalsferðardag, 2. Hvítusunnudag, Ólavsøkuaftan og Ólavsøkudag. Møguligt er heldur ikki at verða vígdur í tíðarskeiðnum 23. desember til 27. desember og 29. desember til 1. januar.
Fyrispurningur um tíðspunkt fyri vígsluna skal sendast til vigslur@torshavn.fo
Fyrispurningur um vígslu skal verða Tórshavnar kommunu í hendi í seinasta lagi ein mánað, áðrenn vígsluna.
Mannagongd


text:
Tey fýra ungmannafeløgini, sum luttóku á pallborðsfundi í gjár, vóru øll samd um, at nýggj fosturtøkulóg skal gerast. Men hvussu nýggja lógin skal vera, er stór ósemja um.
Í gjár skipaði Javnaðarflokkurin á fólkatingi fyri almennum tiltaki í Miðlahúsinum. Fyrsti partur av fundinum var framløga frá Sjúrði Skaale um meiningakanninga “Fosturtøka í Føroyum”. Hon kann lesast her.
Á fyrra pallborðsfundinum luttóku fýra ungmannafeløg. Tey luttakandi vóru Beinir Johannesen fyri Huxa, Rúni Steintún fyri Ung fyri Miðflokkin, Barbara Gaardlykke Apol fyri SU og Hervør Pálsdóttir fyri Unga Tjóðveldið. Tað gjørdist skjótt greitt, at kjakið fór at vera deilt upp í tvey. Huxa og UfM vilja herða fosturtøkulógina, og SU og Unga Tjóðveldið vilja liberalisera lógina.
– Sjálvandi mugu vit endurskoða lógina. Hon er 61 ára gomul. Unga Tjóðveldið vil, at lógin verður liberaliserað mundandi, soleiðis at frí abort verður í Føroyum, segði Hervør Pálsdóttir.
Huxa og UfM vístu á, at teir meta, at tey mest grundleggjandi mannarættindi eru at vera føddur. Einasta føri, har kvinnan skal hava møguleika fyri at fáa fosturtøku, er um lívið á kvinnuni er í vanda. Í dag er soleiðis, at tað ber til at fáa fosturtøku undir serligum treytum, t.d. um neyðtøka er framd, um kvinnan er sálarliga illa fyri, og um lívið á kvinnuni er í vanda. Teir vildu tískil herða lógina.
Rúni Steintún vísti á, at lógin bæði skal herðast og haldast. Hann kallaði fosturtøku at taka lív. Hervør Pálsdóttir spurdi síðan Rúna, hvussu kvinnan skal revsast, tá ið hann meinti, at fosturtøka var at taka eitt lív. Hetta helt hann vera at fara burtur frá sjálva evninum.
Hervør Pálsdóttir vísti á, at tað er ábyrgdarleyst at royna at forða fyri fosturtøku við at seta bann í verk. Hon skal heldur fremjast av serfrøðingum, og ikki av privatfólki. Barbara Gaardlykke Apol vísti á tøl frá heilsufelagsskapinum WHO, at nógvar kvinnur doyggja um árið av fosturtøku. WHO upplýsir á teirri heimasíðu, at 47.000 kvinnur doyggja hvørt ár av trupulleikum við fosturtøkum. Til ber at lesa meira um tað her.
Umboðini fyri Unga Tjóðveldið og SU vístu ikki nágreiniliga á, hvat vikumarkið skal vera fyri fosturtøku. Tær vístu báðar á, at tað hevur týdning, at tað er trygt fyri kvinnuna og at hon hevur góða umhugsanartíð.
Bæði Beinir Johannesen og Rúni Steintún vístu áhaldandi á, at barnið hevur rætt til lív. Hervør Pálsdóttir og Barbara Gaardlykke Apol vístu hinvegin á, at kvinnan hevur rætt at ráða yvir egnum kroppi.


text:
Silvurbramafiskur (bramafiskaættin)
Pterycombus brama Fries, 1837
Stødd: Silvurbramafiskur verður upp í 55 cm langur, men er vanliga minni enn 40 cm.
Dýpi: Hann er uppsjóvarfiskur á víðum havi, úr 25 metra dýpi niður á 300 metra dýpi. Onkuntíð sæst hann inni við land.
Litur: Hann er silvurlittur við svørtum undirliti. Rygg- og gotfjøður eru svartar fremst, verða líðandi mest sum gjøgnumskygdar aftast.
Teinar: R 48-53; G 40-43; U 20-23.
Lýsing: Silvurbramafiskur er høgur og tunnur fiskur. Kropshæddin er um helvtina av standardlongdini. Hann hevur eina ryggfjøður, ið er serliga høg. Hon gongur av nakkanum aftur í klingruna. Gotfjøðurin byrjar undir uggafjaðrafestinum og gongur aftur í klingruna. Eisini hon er høg. Ryggog gotfjøðurin kunnu leggjast í eina foyru, so tær eru fjaldar. Hann hevur langar uggafjaðrar, ið koma umleið aftur á hálvan fiskin, smáar búkfjaðrar, stóran, spískan og sýldan stert við nakað longum stertafjaðrum. Hann hevur lítið høvd við stuttari gron og rundligum umhvarvi. Hann hevur stór eygu, ið sita frammarlaga á gronini, stóran, upprendan kjaft. Strikan er sjónlig á smáum fiskum, men er burtur á stórum fiskum. Hann hevur rísna roðslu.
Eyðkenni: Kropsskapið. Høvuðumhvarvið. Stóru eyguni. Gronin framman fyri eyguni er umleið so long sum eygnasteinstvørmátið. Liturin og fjaðralongdirnar.
Týdningur: Silvurbramafiskur hevur lítlan týdning í fiskivinnuni og ongan her hjá okkum.
da: Sølvbrasen, en: Atlantic fanfish – Rough pomfret, fr: Poisson-éventail Atlantique, ís: Silfurbrami, no: Sølvbrasme, tý: Silberbrassen
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Áburrufiskar Perciformes
Hesin hópurin er størstur av fiskahópunum.
Í hópinum eru 160 ættir, 1539 slektir og 10033 sløg.
Av teimum eru 18 ættir við Føroyar, og hesar hava 29 slektir og 41 sløg:
Í hópinum er ein størri blanding av fiskum við mongum ymsum frábrigdum og útsjónd, langir og klænir, smáir og stórir, smalir og høgir.
Her eru fiskar, ið hava bleytar teinar í fjaðrunum, og aðrir, ið hava harðar teinar í fjaðrunum. Nakrir hava eina, aðrir hava tvær ryggfjaðrar.
Í karpaættini eru onkur fiskasløg tvíkynjaði.
Undir Føroyum eru bert saltvatnsfiskar í hesum hópinum, men úti í heimi eru eisini sløg, sum eru í feskum vatni og í blandingsvatni.


text:
Orð: J.E. Strout
Týtt: Petur Jacob Sigvardsen
Viðmerking: Týddur okkurt um 1963.
Blás nú í lúður og boðini ber:
Frelsarin aftur brátt er!
Gleð teg, o sál, tí í vónini her:
Frelsarin aftur brátt er!
Eygað skjótt sær frelsaran kær´;
Jesus skjótt aftur er her!
Vaktari Sions, ber boð vítt um verð:
Frelsarin aftur brátt er!
Sí, skjótt hann kemur í dýrd síni her,
frelsarin aftur brátt er!
Rópa um havið og víða um lond:
Frelsarin aftur brátt er!
Ber henda boðskap til fjarastu strond:
Frelsarin aftur brátt er!
Skjálvti og stormur nú sanna tey orð:
Frelsarin aftur brátt er!
Valdsgerðir, pínslur nú herja um jørð;
frelsarin aftur brátt er!


text:
19. Okt 2016
Myndatøka verður í viku 44. Tit fáa meira kunning seinni :) ...
29. Sep 2016
Í dag høvdu Connie Dybczak og Poula Sørensen seinasta starvsdag. Báðar hava tær starvast á Lítlaskógi í mong ár. Connie hevur verið heilt frá tí Lítliskógur opnaði fyri 26 árum síðani. Seinastu árini hava tær starvast í barnagarðsstovunum í Vættralund. Bæði stór og...
06. Sep 2016
Vegna ráđleggingardag er Lítliskógur stongdur mánadagin 24 oktober. ...
24. Aug 2016
Ein av veggunum har ymisk ævintýr vóru málaði á, er nú broyttur :) Hann er nemliga málaður hvítur og ístaðin er komin ein stuttligur og stimbrandi klatriveggur :)Frískt og deiligt við eitt sindur av broyting og børnini elska tá okkurt nýtt og spennandi er...
16. Aug 2016
Nú hava vit øll havt eina langa summarferiu og er Lítliskógur byrjaður at fyllast aftur :)Vit hava havt so deiligt veður og hava hugna okkum nógv uttandura :)Vit ynskja nýggjum sum gomlum børnum vælkomin á Lítlaskóg :)Nakrar av stovunum hava nýggjar myndir hesa vikuna...
29. Jun 2016
Dagstovnurin Lítliskógur søkir eftir námsfrøðingi til barnagarðsstovu at starvast 35 tímar um vikuna at byrja 1. august 2016.Eisini søkja vit eftir einum hjálparfólkið at starvast 30 tímar um vikuna í vøggustovu, at byrja 1. august 2016. LÝSING AV STOVNINUMLítliskógur er ein stovnur við 100...


text:
Orð og lag: John Willard Peterson
Týtt: Hákun Djurhuus
Upprunaheiti: Over and over again
1. Sig mær ta søgu, ið eldast ei skal,
sum øldirnar svinna avstað.
Um gjøgnum ár hon er søgd mær fullvæl,
hon nýggjari verður hvønn dag.
Niðurlag: Eina ferð, eina ferð enn!
Sig hana eina ferð enn!
Sig mær ta søgu, ið er mær so kær,
sig hana eina ferð enn.
2. Eingin er søgan, sum dýrari er,
sum gleða kann hjørtuni móð,
tíðindi góð til hvønn syndara her,
um Jesusar reinsandi blóð.
3. Sig mær frá, hvussu hann leið fyri meg,
tá hann doyði Golgata á,
hví at hann gekk henda pínslunnar veg,
at eg kundi frelsuna fá.


text:
Fjųlbrekatoymiš er partur av eind 7 ķ Trivnašardeplinum.
Samband fęst viš eindarleišsluna her
Fjųlbrekatoymiš heldur til ķ Skślanum į
Trųšni ķ Tórshavn. Tilbošiš er ętlaš bųrnum viš fjųlbreki ķ skślaaldri. Tó veršur veitt tilboš til bųrn undir skślaaldur ķ serligum fųri.
Tilbošiš er opiš gerandisdagar kl. 08.00-17.00. Bųrn undir skślaaldur kunnu vera allan dagin ķ Fjųlbrekatoyminum, og bųrn ķ skślaaldri kunnu vera ķ Fjųlbrekatoyminum eftir skślatķš. Tį skślin er stongdur gerandisdagar, er mųguleiki at vera allan dagin ķ Fjųlbrekatoyminum.
Mišaš veršur ķ móti at skapa eitt trygt og mennandi umhvųrviš fyri bųrnini, har stųšiš veršur tikiš ķ tķ einstaka barninum og tųrvinum hjį viškomandi.
Fjųlbrekatoymiš
Į Fręlsinum 32
100 Tórshavn
Tlf. 297481/297482
Dagført tann 15-12-2017


text:
OPHfoto
Listin at taka myndir hevur verið ein partur av mær gjøgnum fleiri ár. Í dag arbeiði eg hálvyrkis sum myndamaður og bjóði fram myndatøku við stórum royndum, fyrstafloks ljós- og myndaútgerð, ið gevur mær møguleika at fanga enn betur myndir. Um tit ynskja at bíleggja meg til eitt hvørt høvi, so seti tykkum endiliga í samband við meg.
Brúðarmyndir
Aftaná mong ár í hjúnabandið, er altíð stuttligt at síggja aftur á dagin tit søgdu tykkara “JA” til hvønn annan. Her kunnu vit fylgja tykkum á brúðardegnum og við okkara góðu royndum, bjóða brúðarmyndir í høgari góðsku.
Familju- og barnamyndir
Vit átaka okkum eisini at taka familjumyndir, barnamyndir og aðrar tílíka myndatøku. Vit finna eitt vakur stað saman úti í náttúrini til myndatøkuna, har vit síðani fanga løtuna, við vøkrum, stuttligum og fittum myndum, til tykkum at eiga.
Náttúra
Náttúran í Føroyum er ivalest ein tann allar vakrasta í heimininum. Hon fær mong ið eru áhugaðið í myndatøku drignan at sær, har eg sjálvur eri íroknaður. Tær royndir hetta hevur givið mær, hava lært meg sera nógv innan myndalistina og í dag eru mangar av myndinum at síggja á ymiskum ferðahandbókum osv.
Ymiskt
Til ber eisini at bíleggja okkum til ymiskar aðrar myndatøkur. Her kann til dømis nevnast parmyndir, model, portrait, føðingardagar, galla og festir, sum bara eru bara nøkur dømir, ið OPHfoto hevur bæði royndir í og bjóðar seg fram til.


text:
PaperCut
Ein hent prent- og kopiskipan til starvsfólk og lesandi
Fyri at kunna brúka OKI prent- og kopimaskinurnar á Setrinum, skalt tú verða skrásettur í PaperCut stýriskipanini og hava goldið fyri nýtslu. Hetta gert tú hjá deildarskrivarunum á deildini, sum tú ert knýtt/ur til. Deildarskrivstovan hevur kvotukort á 100 krónur til sølu og útflýggjar loyniorð til PaperCut.
Síðuprísirnir eru hesir:
- A4 svart/hvítt: kr. 0,15
- A4 í litum: kr. 0,45
Tá tú hevur keypt kvotukort, skulu hesi aktiverast soleiðis:
Far inn á heimasíðuna https://PaperCut.setur.fo:9192 ella https://192.168.0.20:9192 frá teldu á tráðleysa netinum UNI_guest ella onkrum øðrum neti hjá Setrinum
Tá tú kemur inn í PaperCut skipanina, skriva títt brúkaranavn (lestrarnummar við punktum) og loyniorð
Vel Redeem Card ella Indløs Kort
Skriva inn nummarið, júst sum tað stendur á kortinum, bæði bókstavir, tøl og strikur
Trýst Redeem Card ella Indløs Kort
So er tín brúkarasalda dagførd við kvotuni, sum tú keypti
Tú kanst eisini síggja tína saldu og tína nýtslu á somu heimasíðu
Tá tú skalt kopiera okkurt við OKI maskinunum, gert tú soleiðis:
Við kopimaskinuna kanst tú leggja tín elektroniska lykil/kort (fleiri sløg kunnu brúkast, m.a. lestrarkortið) á kortlesaran á maskinuni, ið sum oftast situr á síðuni á maskinuni. (Fyrstu ferð skal brúkaranavn og loyniorð eisini skrivast á skíggjan, so er lykilin skrásettur)
... ella skriva títt brúkaranavn og loyniorð
Uttan lykil/kort skal brúkaranavn og loyniorð skrivast hvørja ferð
Tá tú ert liðugur, trýst tvær ferðir RESET og síðani JA fyri at útrita
Web Print er ein tænasta til útskriving frá teldum, uttan tørv á at leggja prentdrívarar inn.
Far inn á heimasíðuna https://PaperCut.setur.fo:9192 ella https://192.168.0.20:9192
frá teldu á tráðleysa netinum UNI_guest ella onkrum øðrum neti hjá Setrinum
Skriva títt brúkaranavn (lestrarnummar við punktum) og loyniorð
Vel Web Print
Vel Send et Job
Vel og trýst
Skriva tal fyri eintøk og trýst
Vel eina PDF-fílul til upload o g útskriving og trýst
Vel Log Af
Far til eina kopimaskinu við PaperCut stýring
Vís tín elektroniska lykil/kort (fleiri sløg kunnu brúkast). (Fyrstu ferð skal navn og loyniorð eisini skrivast)
... ella skriva títt brúkaranavn og loyniorð
Trýst VÆLG JOBS og vel hvat skal prentast ella trýst VÆLG ALLE og síðani OK
Trýst tvær ferðir RESET og síðani JA fyri at útrita
Um tú skalt prenta frá Setursteldum, gert tú soleiðis:
Frá t.d. Word, vel útskrift á prentaran prentaran PaperCut (virtuel) á SRV-PRINT
Um tú ert innritaður á telduna sum gestur, skalt tú uppgeva brúkaranavn og loyniorð til PaperCut .
Um tú fert frá gestatelduni, minst til at útrita gestabrúkaran ella útrita frá PaperCut, høgraklikka á salduskeltið og trýst Log ud
Far til eina kopimaskinu við PaperCut stýring
Vís tín elektroniska lykil/kort (fleiri sløg kunnu brúkast).
(Fyrstu ferð skal navn og loyniorð eisini skrivast)
... ella skriva títt brúkaranavn og loyniorð
Trýst VÆLG JOBS og vel hvat skal prentast ella trýst VÆLG ALLE og síðani OK
Trýst tvær ferðir RESET og síðani JA fyri at útrita
Vend tær fyrst og fremst til deildarskrivararnar á tíni deild og vita, um tær kunnu hjálpa tær. Um tær ikki kunnu hjálpa, ber til at venda sær til Lestrarskrivstovuna, við at skriva til teldupost hansara: LSS[at]setur.fo ella við at ringja til 35 25 11.


text:
Rętturin til dagpening dettur burtur frį tķ 1. ķ mįnašinum eftir, at fólkapensjón er tillutaš.
Er tś framvegis ķ arbeiši, tį tś fyllir 67 įr, kann taš verša vert at umhugsa, um tś framhaldandi ynskir at hava mųguleikan at fįa dagpening vegna sjśku, ella um tś ķstašin ynskir at sųkja um fólkapensjón.
Rętturin til dagpening fellur altķš burtur ķ seinasta lagi 1. ķ mįnašinum eftir at umsųkjarin er fyltur 70 įr.
Dųmi:
Ein persónur fyllir 67 įr 5. januar, og sųkir um fólkapensjón. Fólkapensjónin veršur tilluttaš 1. februar. Viškomandi er sjśkraskrivašur og hevur viš pensjónstillutan fingiš jįttaš dagpening fram til 1. aprķl. Ķ hesum fųri fellur rętturin til dagpening burtur 1. mars. Mųguligt er ikki at sųkja um dagpening eftir hetta, og til ber ikki seinni at frįvelja fólka-pensjónina fyri ķstašin at fįa dagpening.
Um viškomandi ķstašin velur at bķša viš at sųkja um fólkapensjón, hevur hann framhaldandi rętt til dagpening, inntil hann aftur er arbeišsfųrur ella hevur fingiš dagpening ķ mest loyvda tķšarskeiši.
Dagført tann 15-06-2017


text:
- Á Nazarets gøtum ein smádrongur gekk
- Eg eygunum lyfti mót fjøllunum
- Eg síggja kann á fjallinum
- Ein dagin Harrin Jesus kom
- Fikutræ í garð varð plantað
- Fram mót Himli, fram mót Himli
- Hin bjarta morgunstjørnan
- Í tí stilla morguntíma
- Kristus, tú ert keldan góð
- Mín Harri og Frelsari, tú, sum meg vann
- Stjørnurnar blaktra á hválvinum bláa
- Tú sál, sum gongur ófrelst
- Um náðina, sum fann meg, eg syngi songin mín
- Út til Oljufjallið gongur
- Víst ísraelsfólk í forðum á ferð til Kána’ans land


text:
Í bili
Ferðsla á morgni er ofta nógv og rokalig, og vegurin við skúlan er mangan ikki gjørdur til nógva ferðslu. Tí kann vandi lúra, so vís fyrilit fyri øðrum í ferðsluni kring skúlan.
- Fylg ásetingunum hjá skúlanum um parkering, og hvar børnini kunnu verða sett av
- Lær barnið at fara úr bilinum tí megin, sum vendir ímóti gongubreytini
- Minst altíð til trygdarbeltið - hjá øllum í bilinum. Eisini hóast teinurin er stuttur
Børn lægri enn 140 cm eiga ikki at sita við stoytkodda (airbag). Tey kunnu fáa álvarsligt mein av stoytkoddanum.


text:
Føroyadeild
Uppgávur & endamál
Í Føroydeild verður goymt mangt og hvat forkunnugt tilfar, heilt frá tí at fyrsta føroyska bókin kom út í 1822 og eldri og fram til í dag. Deildin hevur sum uppgávu at savna, skráseta og goyma allar føroyskar bókmentir og alt, sum er skrivað av bókmentum um Føroyar og av føroyingum. Endamálið við hesi uppgávu er at varðveita ein týðandi part av føroyska mentanararvinum til komandi tíðir.
Uppgávan fevnir ikki bara um bøkur, bløð og tíðarrit, men eisini um ljóðbøkur, filmar, tónleikaútgávur, plakatir, sjónleikir, álit, serritgerðir, smáprent (t.d. valskráir, lýsingabløð og faldarar), spøl og talgildar teldutøkar útgávur so sum e-bøkur, ritgerðir, greinir o.tl., umframt føroyska partin av tí, sum verður almannakunngjørt á internetinum. Føroyadeildin tekur eisini ímóti ritgerðum á kandidat-, master- ella ph.d.støði, um ritgerðin er skrivað av føroyingi ella er um føroysk viðurskifti. Lat okkum tína ritgerð sum pdf-fíla, og legg hetta skjalið við.
Tilfar, ið ikki kemur undir reglurnar um skylduavhending t.d.ikki útgivið tilfar, ritgerðir, handrit og útlandskt tilfar, verður antin keypt ella umbiðið av Landsbókasavninum.
Tvey eintøk av prentaðum bókum, tíðarritum, ljóðbókum, filmum og tónleikaútgávum verða varðveitt. Eitt eintak verður varðveitt í goymsluni á Landsbókasavninum. Hitt eintakið verður goymt í 2. skyldubókasavnið, ið er ein uttanhýsis goymsla hjá Landsbókasavninum.
Tænastur
Øll hava atgongd at síggja tilfar, sum er í varðveitslu í Føroyadeild, um ikki annað er tilskilað. Tó ber ikki til at læna tilfarið heim við, men í fleiri førum hava vit útlánseintøk av tilfari, ið er í Føroyadeild.
Er ikki annað er viðmerkt og tilfarið tolir tað, ber til at taka avrit av tilfarinum til egið brúk. Sama er galdandi fyri myndatøku við egnum kamera, uttan blits.
Um tilfarið longu er tøkt í talgildum líki ella á mikrofilmi, verður víst til hesar útgávur, fyri at minka um slit av pappírsútgávunum.
Í leitiskipanini bokasavn.fo er atgongd til tað mesta av talgilda tilfarinum, sum er skrásett og goymt í Føroyadeild.
Í einstøkum førum kann atgeingi til tilfar í Føroyadeild ella Handritadeildini vera avmarkað, og tá krevst oftast serstakt loyvi til at síggja tilfarið, - tað verið seg antin prentað ella talgildað tilfar.
Fyri kunning um avhending av tilfari til Landsbókasavnið, sí Skylduavhending


text:
Surinam
Tjóðveldið Surinam (niðurlendskt Republiek Suriname) er eitt land í Suðuramerika. Landið æt fyrr Niðurlendska Gujana. Bretar løgdu landið undir seg í 1650-árunum, men í 1667 lótu teir niðurlendingum tað í býti fyri oynna Nýamsterdam, nú Manhattan í New York. Surinam loysti frá Niðurlondum í 1975 og gjørdist frælst ríki. Einir 200 000 surinamar búgva og arbeiða í Niðurlondum, haðan senda teir ættfólkum sínum í heimlandinum pening at liva av. Høvuðsstaðurin í Surinam er tætt við strondina. Húsini og byggilistin og gøtunøvn sum til dømis "Konigstraat" bera boð um, at býurin hevur verið niðurlendskur. Flestu húsini eru av viði, eisini St. Pæturs- og St. Paulus-kirkja við sínum høgu spírum. Kirkjan varð bygd í 19. øld. Annaðhvørt fólk í Surinam býr í Parimaribo.


text:
Frágreiðing um undirvísing
• Havi undirvíst í marknaðarføring á Handilsháskúlanum í Keymannahavn (nú CBS) 1983-87.
• Havi undirvíst í hagfrøði á Føroya Handilsskúla 1995-2000 (HD-nám skipað av Handilsháskúlanum í Aarhus).
• Havi undirvíst í altjóða búskapi á Føroya Handilsskúla 2009-11
• Havi undirvíst í virkisbúskapi, herundir roknskaparlæru, á Føroya Handilsskúla 2010/11
• Havi undirvíst í nógvum lærugreinum á Fróðskaparseti Føroya frá 2000 og til í dag: ástøðilig hagfrøði, praktisk hagfrøði, hagfrøði við nýtslu av KT, búskaparfrøði (mikro og makro), búskaparfrøði fyri søgulesandi, búskaparsøgu, granskingarmetodum, og vísindaástøði saman við granskingarmetodum
• Eg havi hildið nógvar fyrilestrar, havi tíverri ikki talið. T.d. havi eg medvirkað í sjónvarpssendingum um føroyskan búskap og fíggjarviðurskifti, herundir granskað fyri Sjónvarp Føroya í búskaparligum og fíggjarligum spurningum, ið hava verið viðgjørdir í serligum sendingum har eg eisini havi medvirkað. Seinasti fyrilesturin hjá mær var um evnið “consciousness-based education”, ið eg í 2010 helt fyri lærarunum á Føroya Handilsskúla í Tórshavn.
Lýsing av undirvísing
Eg royni miðvíst at grunda mína undirvísing í búskaparfrøði á mína gransking í búskaparfrøði (har eg nýti ”classic grounded theory” háttalagið). Sí her uppritið ”produktivitetur, vøkstur, transformatión, materielt livistøði og arbeiðsvirkni” ið eg byrji undirvísingina í búskaparfrøði við.


text:
Hetta vikuskiftið verður DM fyri ung hildið í Hvidovre. Aloftast hava føroyingar verið við til hesa kapping, m.a. tí at Treysti hevur sent síni bestu til hesa kapping hvørt ár seinastu nógvu árini. Bragdið og Hvirlan hava eisini havt umboðan nøkur av árunum, men í ár eru tað serliga hesi bæði seinast nevndu, sum eru farin mannsterk avstað.
11 Bragdaríðkarar og 9 Hvirlur saman við teimum fýra úr Treysti, merkir, at hetta er størsta nøgd av føroyingum til DM fyri ung nakrantíð.
At vit hava eitt ungt oyggjaleikalandslið sæst aftur í hesi kappingini, tí heili seks av okkara níggju oyl-fólkum eru við til hesa ungdómskappingina. Oddvør, Maria, Julian, Margit, Elisabet, Alda og Tórur eru øll til dystin fús aftur, meðan hini trý oyl-fólkini, Jan Elmar, Rebekka og Marna ikki hava aldur til ungdóms-DM
Sunniva Bogadóttir er nýkosin føroyameistari, og spennandi verður, um hon kastar eins væl í DM-U
Teir flestu av íðkarunum, sum vóru í Gøtuborg í summar, eru eisini við til DMU. Tað er ikki bara ein og hvør, sum kann melda seg til kappingina. Tú skalt vera rættiliga frammalaga á danska styrkilistanum fyri at sleppa við. Tíbetur er støðið nú so høgt hjá okkara heimligu íðkarum, at tað er møguligt hjá teimum at sleppa við í hesa sterku kapping.
HER ber til at finna yvirlit yvir kappingar, úrslit o.s.fr, og
HER er slóð til livestream sending av leikvøllinum
Gevið gætur, at føroysku íðkararnir umboða ymisk donsk feløg. Bragdið umboðar Hvidovre, Treysti umboðar Vejle IF og Hvirlan umboðar Århus 1900.


text:
Páll spyr um veðurlagspolitikk
1. Hevur landsstýriskvinnan framvegis ta fatan, at veðurlagspolitikkur Føroya er rætta grundarlagið hjá føroyska samfelagnum at arbeiða eftir á veðurlagsøkinum?
2. Heldur landsstýriskvinnan fast um yvirskipaða málsetningin og tíðarfreistina fyri at útinna veðurlagspolitikkin?
3. Hvør hevur sambært landsstýriskvinnuni yvirskipaðu ábyrgdina av, at politikkurin verður framdur í verki?
4. Hvør hevur ítøkiligu ábyrgdina av, at politikkurin verður framdur sambært løgtingssam¬tyktini?
5. Íløgur í framleiðsluverk og el-net skulu gerast fyri millum 2 og 3 mia.kr. fyri at náa málinum um 75 % av varandi el-orku á landi. Hvussu skal henda ætlan fíggjast og av hvørjum?
6. Sambært veðurlagspolitikkinum skal útbyggingin fíggjast við hækkandi brúkaraprísum, t.e. hægri el-prísum. Metir landsstýriskvinnan tað framvegis vera rætta háttin at fíggja útbygg¬ingarnar?
7. Hvørji ítøkilig stig hevur landsstýrið tikið fyri at náa málunum í veðurlagspolitkki Føroya síðani samtyktina á Løgtingi.
8. Hvussu nógvan pening hevur landsstýrið nýtt til tess at náa málinum í veðurlagspolitkki Føroya?
9. Hvussu nógvan pening fer landsstýrið at nýta til tess at náa málunum í veðurlagspolitikki Føroya tað, sum eftir er av valskeiðnum?
10. Hvørji stig eru tikin av landsstýrinum fyri at minka um útlátið av veðurlagsgassum hjá føroyska fiski- og farmaflotanum?
Viðmerkingar:
Løgtingið samtykti í 2009 Veðurlagspolitikk Føroya einmælt eftir uppskotið frá landsstýriskvinnuni í veðurlagsmálum, Anniku Olsen.
Øllum kunnugt hava støðugt hækkandi oljuprísirnir á heimsmarknaðinum veruliga varpað ljós á føroysku orkuframleiðsluna á sjógvi og landi. Føroyska húsarhaldið og vinnan kenna dagliga sviðan av hækkandi oljuprísunum.
Ilt er at spáa um framtíðina, men flestu eygleiðarar meta, oljuprísin á heimsmarknaðinum fara at hækka munandi komandi árini. Um so verður, so kemur føroyska samfelagið samanlagt at brúka munandi størri part av BTÚ til orkuframleiðslu, um vit ikki megna at umleggja orkunýtsluna munandi. Vit gerast harvið sum samfelag fátækari og hava minni at gera gott við á øðrum økjum.
Einki er at ivast í, at føroyska orkutilfeingið er fjølbroytt og munagott og kann innan tjúgu ár skipa føroysku orkunýtsluna á landi mestsum leysa av oljuni, men týdningarmikið er, at farið verður miðvíst til verka nú. Vit eiga við árræði at fara undir stóru uppgávuna og í felag lyfta henni.
Tað er tó á hesum øki, sum so mongum øðrum, týdningarmikið at fáa lýst og staðfest, hvør skal gera hvat. Og týdningarmest av øllum, ikki at støkka sær undan ábyrgdini, vit hava mótvegis komandi ættarliðum av føroyingum, og mótvegis altjóða samfelagnum.
Á Løgtingi, 15. mars 2011
Páll á Reynatúgvu


text:
So fór G! av bakkastokki, og fyrireikingarnar í Gøtu munnu hava verið nógvar og drúgvar. Skráin ljóðar sera spennandi, og tað dregur at fara at lurta – serliga fríggjakvøldið.
Tó so, Brekkustova verður umboðað, bæði væl og virðiliga. Yngra ættarliðið fór á G! longu í gjár. Talan var ikki bara um at fara, men nógvar fyrireikingar skuldu til.
Troyggja skuldi bindast til høvið, telt, soviposar, stólar og annað skuldi finnast fram, og annað slíkt kamping.
Men ein festivalur skal ikki verða ov friðarligur, so tí var eisini neyðugt at útvega ein ghettoblastara, ein akkumulator, leidningar og annað gott.
Á kampingplássinum húsast 2500 fólk, sigst. Tí er eisini neyðugt at hava eitt sjónligt tekin um hvar tú ert, og tað skal helst vera so egið sum gjørligt.
Havi ongan annan møguleika enn at góðkenna ta góðu kenningina – og ynski øllum ein góðan festival, og at ongin fær eina vána kenning!


text:
Nú er alt vent á høvdið. Landsstýrismaðurin, sum við lóggávu skuldi frítaka fiskimenn fyri at gjalda fyri uppboðssøluna, gevur nú reiðarunum skuldina fyri, at manningarnar fáa stóran lønarmiss. Provokatión rópar landsstýrismaðurin tað. Teir øsa manningarnar, sigur hann. Ógvusligi lønarniðurskurðurin hjá fiskimonnum órógvar ikki landsstýrismannin. “Tað er óneyðugt at fáa stríð um”, sum hann málber seg. Les meira…
Ekstra Blaðið “Ugens rejsemål Føroyar”
Ekstra Blaðið hevði eina langa grein um Føroyar í blaðnum í gjár og var yvirskiftin av greinini “Ugens rejsemål: Disse 18 vilde øer tager vejret fra dig” En perle for naturelskere venter midt i Atlanterhavet. Vakrar myndir og nógv kunning um Føroyar, les greinina her “Ugens rejsemål: Diss 18 vilde øer tager vejret fra dig” SáH
Nýggjur sáttmáli undirskrivaður
Arbeiðarafeløgini og Føroya Arbeiðsgevarafelag hava í kvøld gjørt semju um nýggjan sáttmála, sum m.a. merkir, at arbeiðsfólk fáa meiri løn, hægri viðbót fyri starvsaldur, ásetingar um órímiliga uppsøgn og sættu frívikuna. Vit fegnast um eina veruliga lønarhækking, og at feløgini hava betra sáttmálan á fleiri økjum, siga forfólkini í arbeiðarafeløgunum. Í kvøld gjørdu arbeiðarafeløgini og Les meira…
Menniskjalívið
Menniskjalívið: Frá móðurlívi til grøv Í kjalarvørrinum av at áhugafelagið Frítt Val, ið arbeiðir fyri fríari fosturtøku í Føroyum, ætlar at stovna seg sum eitt felag, so meta vit, at tað er rætt av okkum at geva øllum, sum ætla at møta upp til fundin, eina inniliga áheitan um at fáa høvdið upp úr sandinum Les meira…
Sjóvinnuforum
Sjóvinnuforum fyri sjófólk Endamálið er at savna sjófólk, har viðkomandi mál innan sjóvinnuna verða umrødd. Nógvir møguleikar og eisini forðingar fyri sjófólk í dag. Sera stórur tørvur er hjá sjófólki at dagførast og at blíva kunnað um ymisk viðurskifti, millum annað digitalisering av vinnubrøvum, trygd og førleikamenning. Til dømis hava fleiri sjófólk trupuleikar at fylgja Les meira…
Maverick letur upp kl. 17.00, toppdystur í Betri kvinnudeildini kl. 18.00
TOPPDYSTUR Í BETRI KVINNUDEILDINI Í kvøld kl 18 taka KÍ-kvinnur ímótir EB/Streymur/Skála – Kvinnur við Djúpumýru. EBS/Skála liggja nr. 1 við 18 stigum, og KÍ nr. 3 við 15 stigum! Kom og uppliv hendan klassikaran í føroyskum kvinnufótbólti⚽ Koyr á KÍ
Borðtennis: Til Grønlands at kappast
Um vikuskiftið fara føroysku A-landsliðini hjá kvinnum og monnum í borðtennis til Grønlands at kappast, har tey frá fríggjadegnum til sunnudagin luttaka í Arctic Open, ið er ein árliga afturvendandi millumtjóðakapping ímillum Føroyar, Ísland og Grønland. Hetta er sættu ferð, at kappingin verður fyriskipað. Tey trý londini skiftast um vertskapin – í fjør var kappingin Les meira…
Rørandi løta, tá Guttorm Sørensen fekk handað heiðursskjal
Tað gjørdist ein sera rørandi løta í Býráðshúsinum í kvøld, tá ið Guttorm Sørensen fekk handað heiðursskjal Poul E. Petersen. Sera nógv fólk vóru komin saman at heiðra Guttorm og løtan gjørdist minnilig, við góðum talum og so sungu 17 sangarnir eisini tveir vakrar sangir. Samanumtikið vóru øll samd um, at Guttorm Sørensen var rættið Les meira…
Hvør ber hvør annars byrðar
Hvør ber hvør annars byrðar Tað tykist, sum kemur tað óvart á Høgna Hoydal, fiskimálaráðharra, at tá ið hann leggur stein oman á byrðu hjá fiskiflotanum, so ávirkar tað manningarnar. Gamalt var, at ungur nemur, gamal fremur – men kanska skuldu vit ungu mint Høgna Hoydal á, at tá ið farið verður frá eini skipan, Les meira…
HUXA nýggja nevnd
Nýggj nevnd vald í Huxa. Ungmannafelagið hjá Fólkaflokkinum, Huxa, hevur havt aðalfund í vikuskiftinum. Nevndin er umboðað av fólki úr Klaksvík, Fuglafirði, Strondum, Eiði og Tórshavn. Nevndin hevur skipað seg soleiðis: Tummas Jóhan í Djónastovu, Eiði, formaður Beinir Johannesen, Klaksvík, næstformaður Jóhan Djurholm, Tórshavn, kassameistari Jákup Oluf á Lakjuni, Fuglafjørður, skrivari Jónas Højgaard, Tórshavn, nevndarlimur Les meira…


text:
- Tíðindi, mentan og ítróttur
USA fer at fíggja Norðurkorea
- Um Norðurkorea gongur við til at avdubba, fer USA at veita fíggjarligan stuðul til landið.
Hetta var boðskapurin, sum amerikanski uttanríkisráðharrin, Mike Pompeo, hevði leygarnáttina føroyska tíð.
Tað veit tíðindastovan Reuters at siga.
-Um Norðurkorea tekur fet til eina skjóta avdubbing, er USA til reiðar at arbeiða saman við Norðurkorea, soleiðis at tey kunnu fáa vælferð saman við suðurkoreansku vinum okkara, sigur Mike Pompeo.
Hetta var á einum felags tíðindafundi við suðurkoreanska uttanríkisráðharranum, Kan Kyung-wha, í Washington.
Teir báðir uttanríkisharrarnir hittust í sambandi við fyrireikingar av toppfundinum millum amerikanska forsetan, Donald Trump, og Norðurkoreanska leiðaran, Kim Jong.un. Tann fundurin verður í Singapor tann 12. juni.
Sí eisini


text:
Tróndur Arge 08.02.2018 (18:12)
Nú fær Premier League vetrarsteðg
Tað verður lagt upp til, at Premier League í næstum eisini fær ein vetrarsteðg, eins og hinar stóru deildirnar í Evropa. Tó verður fótbóltshyggjarin ikki snýttir fyri tiltiknu vetrarskránni, har spælt verður um jólini.
Sambært The Times verður arbeitt við at feløgini fáa tvær vikur frí í januar, men bara helmingurin av feløgunum í senn. Tað merkir, at tað verða dystir allan januar mánaða, men at tíggju feløg fáa tvær vikur frí á gangin.
Fyri at gera pláss í tøttu vetrarskránni verður mælt til, at umdystir ikki skulu spæla í FA Cup steypakappingini, meðan arbeitt verður við at fáa flutt hálvfinalurnar í Liga Cup kappingini.
Mangan hevur verið ført fram, at vantandi vetrarsteðgurin í Premier League ger, at spælarar í deildini klára seg illa til HM- og EM-endaspølini. Eitt nú er vetrar steðgur í Týsklandi, Spania, Italia og Fraklandi.
The Times skrivar, at tað er ein møguleiki fyri, at hetta verður sett í verk longu til komandi kappingarár. Fyrr hevur verið tosað um, at strekkja eitt ella tvey umfør av Premier League yvir allan januar mánaða, so feløgini skiftivís fingu ein steðg. Nú er líkt til, at vetrarsteðgurin verður veruleiki, men at feløgini fáa tvær vikur frí.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Andrew Jackson
Andrew Jackson (15. mars 1767 – 8. juni 1845) var 7. forseti í USA. Fyrstu ferð, at tann sum fekk flestar atkvøður í USA ikki eisini gjørdist forseti, var til forsetavalið í 1824. Jackson, sum seinni gjørist forseti frá 1829-1837, fekk bæði flestar atkvøður og flestar valmenn í 1824. Men hóast hann eisini fekk flestar valmenn, so fekk hann tó ikki meiri enn helmingin av øllum valmonnunum. Í 1824 vóru 261 valmenn íalt, og kravdist tað 131 valmenn til vissan sigur – Andrew Jackson fekk 99 valmenn. Til valið í 1824 vóru fýra forsetavalevni, og nummar tvey gjørdist John Quincy Adams við 84 valmonnum, nummar trý William H. Crawford við 41 valmonnum og Henry Clay við 37 valmonnum. Tá eingin fekk reinan meiriluta ásetti 12. ískoyti til amerikansku grundlógina, at tað var Umboðsmannatingið sum skuldi velja forsetan, og veljast skuldi millum tríggjar teir fremstu. Umboðsmannatingið so gjørdi, og valið fall á John Quincy Adams. Andrew Jackson fekk tó uppreisn longu valið eftir í 1828, tá hann vann reinan meiriluta móti júst John Quincy Adams.


text:
Krambatangi
Krambatangi er eitt staðarnavn í Suðuroynni, sum var rættiliga ókent áðrenn 2005, tá ein ferjulega varð gjørd har til nýggja stranfara skipið Smyril, sum kom til landið í oktober 2005. Ferjulegan á Krambatanga varð tikin í brúk samstundis sum nýggi Smyril kom. Áðrenn tað var ferjulegan á Drelnesi nýtt til Smyril, og áðrenn tað sigldi Smyril inn á Tvøroyrar Havn og á Vágs Havn. Í gomlum døgum, áðrenn vegur kom millum allar bygdir, sigldi Smyril inn til fleiri aðrar bygdir í Suðuroynni.
Krambatangi er í Øravíkarlíð, 3 km frá bygdini Øravík. Krambatangi er tætt við har sum Trongisvágur bygjar. Tvøroyri liggur hinumegin Trongisvágsfjørð.


text:
Merkið eyðmerkir okkum sum føroyingar og føroysk tjóð
Flaggrøða hjá Katrin Kallsberg hildin í Hvalvík, á flaggdegnum 2018:
Í dag hátíðarhalda vit Merkið.
Hetta vakra krossmerki, sum var borið fram á fyrsta sinni í juni 1919, av Jens Olivur Lisberg, Janusi Øssursyni og Paula Dahl. Hóast fólk longu í 1920-árunum byrjaðu at flagga við Merkinum, gingu tó góð 20 ár, áðrenn Merkið fekk almenna viðurkenning sum føroyskt tjóðarmerki 25. Apríl 1940.
Merkið er okkara, og hevur nú í 78 ár fylgt okkum føroyingum á okkara ferð gjøgnum lívið. Frá borðflagginum, sum á føðideildini verður borðið inn á bakkanum við einum themunni eftir at kvinnan hevur átt, til Merkið sum flaggar í hálvari stong, tá vit fara herfrá.
Merkið er fyri okkum øll, líkamikið hvørji vit eru, hvaðani vit koma, ella hvør okkara trúgv ella politiska sannføring er.
Merkið eyðmerkir okkum sum føroyingar og føroysk tjóð.
Hóast Merkið sostatt er fyri okkum øll, hava vit helst øll ymiskar tankar og kenslur fyri tí. Eg ivist ikki í, at tað ættarliðið, ið stríddist fyri at vinna Merkinum viðurkenning, hevði aðrar kenslur fyri Merkinum, enn fleiri í yngru ættarliðunum hava. Men eg ivist tó heldur ikki í at kenslurnar eru sterkar enn, tað sæst til landsdystir, á stevnum og í politikki.
Og nú eg nevni politikkin – Hóast orðaskiftið mangan tykist hvast á løgtingi, og tað kann vera torført at finna felags stev, so eru helst øll á løgtingi samd um at vilja Føroyum væl.
Tað var ein vøkur løta í gjár, tá tingsetan endaði við at øll sungu tjóðsangin, og tað mundu vera fleiri við mær, ið hugdu at vakra Merkinum í tingsalinum hesa løtuna.
Latið okkum nýta dagin í dag, nú vit hátíðarhalda Merkið, at hugsavna okkum um alt tað nógva, ið savnar okkum.
Tað er ikki sørt hugfarsligt hjá mær at standa her í dag í Hvalvík. Sum smágenta flutti eg við familjuni úr Havn norður til Eiðis, har pápi mín var kommunulækni. Hóast Eiði (enn) ikki er í Sunda kommunu, var tað tá, sum í dag, í sama læknaøki. Tað var í tí tíðini, tá læknar enn fóru sjúkravitjan. Eiðis læknadømi var vítt um at fara, og eg slapp mangan túrin við, tá boð vóru eftir lækna. So sat eg í køkinum og bíðaði, meðan tann sjúki varð kannaður. Eg havi mong góð minni frá tí tíðini, men serliga væl minnist eg einu ferðina í Tjørnuvík, har eg fyrstu ferð smakkaði ’Knorr aromat’ uppá skerpikjøt. Tað var øgiliga nýskapandi í míni verð.
Men tit her í Sunda kommunu duga jú kynstrið at skapa nýtt úr tí góða gamla enn í dag. Átakið hjá tykkum at varðveita staðarnøvn og skráseta gomlu bygdargøturnar er eitt gott dømi um hetta. At nýta nýggju tøknina at varðveita tað gamla og á tann hátt halda tí livandi, er alla æru vert. Blíðskapurin í Tjørnuvík er hin sami, og eg skilji væl at listafólkini trívast so væl í gamla skúlanum.
Takk fái tit fyri tað.
Tá familjan flutti av Eiði til Havnar byrjaði eg hjá skótunum. Í hugnaligu skótahúsinum við Havnará lærdu vit gentur mangt og hvat. Patruljan hjá okkum æt Vípan og sjálvandi høvdu vit okkara egna vakra flagg. Um vit savnaðust til skótafundir ella ferðaðust kring landið var okkara patruljuflagg altíð við. Hetta flaggið eyðmerkti okkum sum ’patrulju’, og hóast ymisk fløgg vóru til ymisku patruljurnar, savnaðust allar patruljurnar um Merkið.
Ein rættur skóti má hava ein góðan ryggsekk við pláss til soviposa og útgerð. Eg minnist enn, hvussu stolt eg var, tá eg hevði seymað mær eitt lítið flagg á annan síðulumman á mínum bláa ryggsekki. Hesin ryggsekkur hevur síðan fylgt mær á mongum ferðum.
Í 1992 vóru eg og maðurin (og ryggsekkurin) á ferð í Himmalayafjøllunum. Hóast barnvaksin undir Slættaratindi var tað sera stórsligið at vera á ferð í hesum fjøllunum. Fólkið var sera fyrikomandi, og tað var eyðsæð at buddistiska trúgvin fylti nógv í dagligdegnum. Nærum allastaðni hingu fagurlitt buddistisk bønarfløgg. Hesi sermerktu, tríkantaðu marglittu fløggini, sum veitrandi í vindinum sendu bønir til himmals. Og hóast fløggini ikki vóru okkara fingu vit eina góða kenslu, tá vit fingu at vita, at bønirnar fløggini sendu til himmals umfataðu okkum øll – ikki einans buddistarnar, ið búðu í økinum.
Tó at vit møttu fólki úr ymiskum londum, kendist ongin við Merkið á mínum ryggsekki. Men so ein dagin á veg niðan á tindin Kala Pattar í góðum 5600 metra hædd, steðgaði ein maður okkum. Hann var eysturríkari og kendist beinavegin við føroyska flaggið. Tað var tó ikki við gleði og stoltleika hann kendist við Merkið, men heldur eyðmýking og skomm. Hann var fótbóltsfjeppari og hóast hetta vóru 2 ár eftir søguliga dystin í Landskrona, var hann enn keddur um úrslitið, men eisini hugtikin av føroyska fótbóltslandsliðnum. Merkið kendist hann við, og vit fingu eitt hugnaligt prát.
Meðan vit óttaleys fjakkaðu frítt um í Nepal og fjareystri brast kríggj á í táverandi Jugoslavia. Heimafturkomin fyltu myndir frá ræðuleikunum, kríggið á Balkan hevði við sær fyri fólkið har, miðlarnar. Tó at ryggsekkurin var lagdur til viks í nøkur ár, meðan eg gjørd


text:
15. oktober kl. 20 verður Føroyska Rokksøgan framførd í Løkshøll. Talan er um eina søguliga konsert, har nøkur av okkara fremstu tónleikanøvnum gjøgnum tíðirnar fara á pall saman við væl upplagda húsorkestrinum.
Kom við á eina søguliga tónleikaferð gjøgnum Føroysku Rokksøguna tey seinastu 60 árini. Tónleikarar frá øllum hesum tíðarskeiðnum fara at framføra.
Konsertin verður skipað sum ein sokallað teaturkonsert við upplestri og tónleiki, sum verður tvinnað saman til eina eind – eina ferð gjøgnum Føroysku Rokksøguna.
Eisini fara høvundarnir at innleiða tiltakið og hugleiða um Føroysku Rokksøguna.
Nøvnini verða kunngjørd so hvørt:
Jákup Mortensen: Saman við Robert McBirnie er Jákup ein av undangongumonnonum innan Føroyskan Rokktónleik. Saman stovnaðu teir sum blaðungir bólkin Red Boys síðst í fimtiárunum, ein tann fyrsti føroyski rokkbólkurin yvirhøvur.
Hallgrím Miðberg & Ólavur Højgaard: Hallgrím var millum slóðbrótararnar innan tónleikalívið í Vestmanna síðst í fimtiárunum saman við m.a. Oddmari Durhuus. Tónasmíð lá væl fyri, og eiga teir ein tann størsta kvøðuljómaslagaran Eg siti so eina. Hallgrím fer á pall á stóru Føroyska Rokksøgan konsertini í Løkshøll saman við Ólavur Højgaard frá Vestmonnunum, sum gjørdu júst hetta lagið til eina landaplágu.
Karl Martin Samuelsen var ímyndin av føroyska rokkrákinum miðskeiðis í sjeytiárunum. Hetta rákið kom serliga norðan úr Klaksvík við Hjarnar og Straight Ahead á odda. Karl Martin var við síni góðu rødd og tryggu pallframførslu ein av fremstu rokksangarum í Føroyum. Karl Martin hevur verið virkin á palli bæði við bólki sínum Hjarnar og sum einstaklingur.
Torkil Johannesen var ein av stovnarunum av tónleikabólkinum Musketerarnir, ið var virkin frá seinnu helvt av sjeytiárunum og fram til miðskeiðis í áttatiárini. Torkil hevur eisini verið virkin sum trummuspælari og sangari í nógvum tónleikabólkum síðani. M.a. var hann sangari á kenda lagnum Stjørnuskot hjá Plúmm á Ung 85 útgávuni.
Elinborg Pálsdóttir vann heiðurin sum ársins live tónleikari á Faroese Music Awards 2016. Hon hevur gott at breðga til sum lítlasystir hjá Eivør Pálsdóttir, men hevur eisini prógvað, at hon kann standa á egnum beinum sum eitt tað mest spennandi nýggja navnið á føroyska tónleikapallinum.
Kári Sverrisson & Hans Jacob Kollslíð: Bólkurin Enekk víðkaði karmarnar hjá føroyskum tónleiki fyrst í nítiárunum. Oddamaðurin í bólkinum Kári Sverrisson hevur síðani sítt gjøgnumbrot á føroyska tónleikapallinum við Enekk verið fast innbúgv á fremstu rók og hevur samstarvað við nógvar tónleikarar m.a. Hans Jacob Kollslíð.
Tey av Kamarinum vóru við til at byrja føroyska rokk rákið. Í ár eru seksti ár liðin, sum tey byrjaðu at spæla. Fyrsta almenna framførsla teirra var meðan vit framvegis høvdu eitt royndarútvarp. Hóast stór fjøld av tónleikarum gjøgnum ár og dag hava verið við til at manna tónleikabólkin, so hevur grundstamman mest sum altíð verið tann sama. Tvey teirra, nevniliga Eyðbjørn og Nicolina av Kamarinum, fara á pallin leygarkvøldið 15. oktober í Løkshøll.
Unn Patursson slóð ígjøgnum sum partur av Enekk á teirri fyrstu útgávu. Hennara vakra og sannførandi rødd setti sítt dám á ljóðmyndina. Unn hevur eisini gjørt vart við seg við í bólkinum Haldurs Café og fløguni Fjart í ringrás. Hesi seinniu árini hevur Unn verið fast innbúgv í super kórbólkinum Kata.
Upplesari verður Hans Tórgarð.


text:
Klintrifelag Føroya varð sett á stovn 27. maj 2014
Frammanundan hava fleiri fingist við klintring í Føroyum, men saknur hevur verið á skipaðum viðurskiftum. Endamálið við felagnum er at skipa umstøðurnar fyri klintring í Føroyum, at kunna klintrarar í Føroyum eins og vitjandi klintrarar um klintrimøguleikar í Føroyum og at gera nágreiniligar frágreiðingar um klintristøð, atkomumøguleikar og vegleiðarar til einkultu leiðirnar. Hartil vilja vit økja um trygdina við at halda skeið, bólta leiðir og skapa ein felags hugburð um hvussu ferðast skal í klintrihøpi.
Klintrifelag Føroya